
Az  erdőben. 


,Mi  bajod  van  kis  madárkám, 

Hogy  elnémult  báj-dalod? 

Ébred  a  táj  zengzetére 

S  reszket  érte . . . 

És  te  mégse  hallatod! 


A  fagyos  lég  alig   enyhült 
Alig  tölgyeit  a  fa  még; 
És  az  élet  nem  buzogva, 
Kincset  ontva, 
Csak  reményben  láttaték: 

Tomp*  U.  legaj.  költ. 


S  nagy  váratlan   ime  megnyílt 

Ajkad  a  kikircs  előtt; 

Vesszőszálon  mely  fenn  hintál: 

Hangjaidnál 

Töltéd  könnyen  az  időt. 


Pedig  hangos  szódra,  akkor 

Felelet  se  jött  vala, 

Mint  a  szellőt  átbocsátván 

Szaggatásán, 

A  ligetnek  tört  fala. 


Most  jelenj  meg:  lombos,  árnyas 
Az  erdőség  mely  fogad, 
Hogy  zöld  barlangos  sűrűje 
Újra  szülje 
Csengve-bongva  hangodat! 

Most  fakadj  énekre:  díszben 
Virágban  áll  völgy,  liget; 
Élni  a  nyájas  napoknak 
Mig  ragyognak: 
Minden  ugy  buzog,   siet. 


Hisz  maholnap  szürke  pir  fut 
A  setét-zöld  lombokon, 
Mit  reájok 

Az  év  halvány  szinbe  mártott 
Ecsetével  futva  von. 


Oh,   siess  hát!  Vagy  lakod  már 
Szebb  táj,   hűtlen   énekes?!  — ' 
—  „Ah,  nem!  A  szín  bárha  vádol; 
Messze,  máshol 

Szárnyam,  vágyam  nem  repes! 

Csak  itt  kedves  lég,  sugár,  —   s  ha 

Fenn  a  lomb  közt  dallhatok; 

Az  öröm   —    s  kéjt, 

Mely  körül-foly  áradatként: 

Érzem  én,  bár  hallgatok! 


Egykor,  édes  tépelődés 
Csalt  belőlem  éneket, 
Rejtve  nálam: 
Sejtett  üdvem,  kéjes  álmám 
Titka  meg  nem  férhetett. 


Most,  a  fényes  pára  megszállt, 

Hü  valóság  vesz  körül . . . 

Ez  a  kedves,  gyenge  háznép... 

Mily  varázs-kép  . . . ! 

S  ki  így  boldog:  zajt  kerüL 


Titkon  birva  titkom  édes, 
Hogy  tanú  s  kém  nem  zavar; 
Ajkam  mért  csevegne  róla, 
Melyet  óva 
Szárnyam,  szívem  bétakar?! 


E  bokorban,  melynek  ága 

öszvehajlik  fészkemen : 

Hagyd  e  teljes,  e  sóvárgott 

Boldogságot, 

Némán,  titkon  érzenem!" 


Arany  lakadalmon. 

Hol  a  násznép,  a  mely  ma  ötven  éve 
Körűlfogá  az  ifjú  mátkapárt? 
S  hol  a  szív,  mely  vágyban  dobogva,  égve 
Az  esküszó-  s  a  szent  áldásra  várt? 
A  vendégek  lassan  mind  szétoszoltak, 
Nyugtatva  rég  a  néma  temetők . . . 
S  megvan  java  a  régi  vonzalomnak 
Tinálatok,  hűn  aggott  szeretők! 


Még  akkor  a  szív  csak  remélt,  sóvárgott, 
Sejdítve  ment  a  távol  czél.után; 
Fakadt  a  lomb,  hozott  az  ág  virágot 
S  bár  üde  volt  is  az:  —  virág  csupán! 


Most,  a  leélt,  gazdag  niult  néz  felétek, 
Remény,  várás  kétsége  nincsen  itt;   — 
Omolhat  a  levél !  ti  már  szedetek 
Ama  termő  fának  gyümölcseit. 


És  mily  nap  ez !  minden  cseng  és  sugárzik 
örömit  a  perez  ontja  pazaron; 
Itt  vannak  a  fiak,  s  itt  unokáik, 
öreg  s   ifjú ;   sok,   ölben  és   karon ; 
S  úgy,  mint  ki  félig  alva  félig  ébren 
Tudalma  két  világ  között  lebeg: 
Látjátok  a  boldogság  szenderében 
Mindazt,   mi  történik  körületek! 


És  annyi   szép  emlék  titkon   előjön  ! 
Hogy  sok  felejtettről  tanú   legyen. 
Nem  fekszik  súly  az  eltöltött  időkön. 
Nincs  szemrehányás  a  nagy  életen. 

Oh,  e  csalárd  vizén  kik  így  hajóznak: 
A  sors-kegyeltek  száma  oly  kevés! 
Mig  a  nehéz  út  vége:  millióknak 
Nem  partra-szállás  —  partra- vettetés  . . 


Itt  ülnek  ök,  —  a  tél  fehér  havával  — 

Bizalmasan  fogván  egymás  kezét; 

Alig  szólnak  —  s  egy-egy  tekintet  által 

Foly  köztük  a  szives,  titkos  beszéd. 

Kedvök  dereng,  borong . , .  könnyen  mosolygnak 

S  elébb,  mint  a  futó  köd  elrepült;  — 

—  Szakadt  felhők  között  bujkálva  a  nap: 

Egyszerre  látni  árnyat  és  derűt. 


Oh  ez  magasztos  kép,  ez  ritka  látvány . . . 
Merengni  rajta  lelkünk  úgy  szei-et! 
A  homlok  fenségén  s  sziv  tisztaságán: 
Előtűnik  a  felsőbb  eredet; 


Érzés,  kedély:  nyugodt,  mély,  tiszta  tenger 
Mely  fólzavart,  sekélyes  volt  elébb. 
—  Az  életben,  kétszer  legjobb  az  ember: 
Midőn  ide  jön  és  innen  kilép. 


A  kegyelet  hü  érzetével  állva 

Körületek,  ti  fáradt  vándorok! 

Elménk  e  dús,  e  hosszú  földi  pálya 

Áldásain,   küzdelmein  forog. 

S  ha  szivünk  kész:  hogy  érzelmit  kiöntse: 

Ajakink  az  igaz  szót  kei-esik, 

Mert  számos  év,  világi  jó,  szerencse 

Nektek  kivánva:   —   visszásán   esik. 


És  mig  magunk  felett  mélyen  sóhajtunk 
Állván  az  ut  s  forgószél  közepén: 
Rövid  s  minden  mit  nektek  mondhat  ajkunk 
Az  élet  e  szép,  boldog  ünnepén: 

Rátok,  —  kiket  a  zajgó  élet  árja 
El   nem  szakaszthatott,   —   együtt  ragadt, 
Egyszerre  jőjön  a  vég,  mely  bezárja 
Szelíd  álomra  a   szemhéjakat! 

A  folyam. 

Messze  vad  bérczböl  eredvén: 
Erővel  tágíta  medrén, 
Szirteket  tört  a  folyam; 
S  nőve   egy  két  rokon  ággal : 
Most  nagy  téreket   szeg  által, 
Zaj,  robaj  közt  hangosan. 

Bor,  kenyérben  gazdag  a  part. 
S  népén  kivül  még  sokat  tart: 
Ki  idegen   s  éhező, 
Kövér  tulkot  és  tüzes  mént: 
Ezerenként,  seregenként 
Nevel  a  rét,  a  mező. 

A  mélyben,   szerencse  várna 
A  merész  és  bölcs  búvárra: 
Ki  leszállni  volna  kész; 
így,  porondban  és  iszapban 
Keresetlen,  felhozatlan 
Arany-szem  s  por  oda  vész. 

Vihar,  villára   század  óta 
Sok  sziklát  hányt  a  folyóba, 
S  az  keblét  megülte  lenn; 
Törné  . . .  vinné  . . .  árja  mosná , 
örvényessé,  rohamossá 
Teszi  ez  a  küzdelem. 

Ha  felgerjed  bősz  haragja: 
Vakon  tépi  és  szakasztja 
önmagára  partjait; 
S  színig  töltve  árka  öblét: 
A  lapályra  ront  s  ömöl   szét 
Tág  résen,  mit  árja  nyit. 

Majd  megtér  s  foly  régi  fektén, 
Erőt,  mélységet  jelentvén 
A  hatalmas  viz-gomoly: 
Gátat,  töltést  elsodorna. 
Nem  szabályozná  csatorna: 
Ne  amarra,  erre  folyj! 

Olyan,  mint  a  puszta  méné. 
Még  nyereg  nincs  erre  téve. 
Sem  szájába  vetve  fék.  — 
Mért  hatolna  arra  gálya? 
Vad  örvényi  és  dagálya 
Menten  elsülyesztenék. 

Ott  is,  hol  fenékre  látni, 
S  alig  tetszik  folydogálni      , 
Oly  nyugalmas,  oly  sekély: 
Nehéz  általmenni  rajta  . . . 
Érezé,  ki  néki  hajta : 
Meggázolni  mily  veszély! 

Mit  álltok  a  part  fövényén 

—  Árt,  apályt  szemügyre  vévén 

Gond-ütötten ,  komolyan  ? ; 

. . .  Ilyen  volt  és  ilyen  is  lesz: 

Gyors,  dagályos,  mélyén  szirtes 

Mindörökké  e  folyam. 

En! 


Bús  asszony  önti  a  halottra 
Könyűi  záporát; 
Kérdez,  felel  —  nevén  szólítja 
0  kedves  jó  urát. 

Végig  borong  nyögő  panaszszal 
Hivének  tetemén 

Szegény  vak  özvegy....  árva  gyermek!, 
Ki  táplál  minket?  Én! 

Szavára  dúlt,  ingó  hitének 

Ki  ily  választ  ada: 

Ugy  dolgozik . . . !  ugy  fárad  és  fut 

Serdülő  magzata! 

A  jó  asszony  felejti  már,  hogy 
Nem  keres  a  halott . .  . 
A  kis  leány  fel-varr  s  fonással 
Tölt  sok  hosszú  napot. 

De  sápad,  sápad .  . .  s  nagy  beteg  lesz , 
A  dolgos  kis  kezek 
A  pihegő  mellen  keresztben, 
Fáradtan  fekszenek; 

Már-már  elszáll  a  lélek,  ajka 
Végső  lehelletén ; 

Ah  gyermekem!  te  is  ha  elhagysz, 
Ki  táplál  engem . . .  ?  Én! 

Hallják  sokan ...  A  temetőbe 
Kiviszik  a  leányt.   — 
És  éldegél  s  nem  lát  az  özvegy 
Nem  semmiben  hiányt. 

Nyugodtan  van,  ha  a  kosárból 
Az  eleség  kifogy: 
Korsót,  kosárt  megtöltve  újra... 
Nem  tudja  bár:  ki?  hogy? 

Én  istenem!  fel-felsohajtgat 

Az  éjnek  idején, 

S  mindig  szelid,  közel  súgást  hall; 

Ki  táplál  engem...?  Én! 


Tompa  M.  leguj.  költ. 

Alant  és  fent. 

Miért  néznél  a  ronda  földre, 
Ha  az  eget   szemlélheted? 
Lent:  sok   vészes,  csalóka,  dőre 
Jelenség  bántja  érzeted. 

Fojtó  párát  lehel  ki  a  föld, 
Verejtékén  táplál  penészt; 
Keblében  undok  nyüveket  költ 
S  szinén  mérges  gyomot  tenyészt. 

Itt,  bút  iszol  habzó  kehelybül. 
Remélve:  szíved  zaklatod!  — 
Futó  gyönyör  gyötrelmeket  szül, 
A  szerelem  kárhozatot. 


19 


Mily  zűrzavar,  fázás,  szorongás..! 
Kábán  szédelegnek  a  fejek; 
Mily  kárvágy!  mit  eledbe  dob  más: 
Hurok  s  a  kő  elejtenek. 

A  por  lelép,  s  a  sár  befecskend. 
Bármint  utáld,  bái'mint  kerüld,  — 
Magánál  lentebb  nézve,  becslend 
Az  alacsony  s  elvetemült. 

Dicsben  él,  hnl  s  megáldva  sok  gaz, 
Ki  ügyesen  amit  vala; 
S  a  szentnek,  —  jót  erényt  ki  szomjaz 
Maró  eczet  végitala. 
* 

Miért  néznél  a  ronda  földre 
Ha  az  eget  szemlélheted? 
Szorosság  fent  nem  fogja  tőrbe 
Látásod  és  eszméleted! 

2* 


L'l) 


Repülhetnek  fel...  s  messzi,  messzi.. 
Feletted  a  nyilt  végtelen, 
S  hol  a  határt  nincs  a  mi  jegyzi: 
A  tiszta,  kö  nyü,  kék  elem. 

A  hajnal  ott  kél  biborágyán 
Melynek  rózsái  közt  aludt.  — 
Ott  lángol  a   nap,  —  s  a  szivárvány 
Épit  magas,  színes  kaput. 

A  harmat  onnan  jö;  —  az  illat 
Oda  száll  anyja  kelyhibűl.  — 
S  kit  a  lég  finom   árja  ringat: 
A  víg  madár  ott  zeng  s  repül. 

S  bár  a  túlon  rejtő  palást  van. 
Nem  érni  földi  szárnyakon: 
Remény  s  hit  szép  találgatásban. 
Jár  a  nem  ösmert  tájakon. 

Isten  magas,  szép  mennye . . !  Majd  ha 
Repülni  gát  nélkül  lehet: 
Dicsőségét,  titkát  óhajtva, 
Oda  lehellem  lelkemet! 

Novemberben. 

1805. 
(Horváth  Lajos  képviselőnek,  barátomnak.) 

A  polgár-ünnep   víg  zaját :   benn, 
Beteg-szobámból   hallgatom ; 
Zászlók  lebegnek,  —  hangos  éljen 
S  heves  dal  zeng  az  ajkakon. 
Mily  lelkes  nép!  a  czól  nemes,  nagy, 
A  honfi-érzés  hű  ,  meleg  . . . 
Oh  nemzetem!  bízom  tebenned, 
Bizom,  de  mégis  —  féltelek! 


Birod  —  megáldva  dús   erővel  — 
A  férfiasság  zálogát; 
A  nyújtott  vas-kesztyüs  maroktól 
Kezed   még   vissza  nem   vonád. 

Edzett,  erős  vagy,  —  ah,  de  jó  is, 
Hamar-bizalraas ,   gyermeteg  .  . . 
Nem  a  kemény  szorítás-,  a  lágy 
Simogatástól  féltelek ! 


Harcz  szült  s  nevelt;  —  támadt  belőled 
Sok,   sok,   ki   volt  hír-   s   tettre   hős; 
A  szablya    s   tőr  előtted  annyi 
Viaskodásból  ismerős. 
Osztál  vágást ,  értek   döfések-. 
Melyek  sokáig  vérzenek  . . . 
Hagyján  a  sebző  fegyver:  —  a  seb- 
Gyógyító  irtól  féltelek ! 


Szörnyű  az  ég,  midőn  haragszik 
S  a  magasságból  mennydörög; 
Tölgy,  szikla  reng,  —  a  gyenge   szívű 
Fejét  meghajtva  könyörög . . . 


21 


Az  égnek,  nem  zord  fellegétől, 
Melyben  villámi  rejlenek: 
Hanem  mosolygó  fénye-  s  színes 
Szivárványától  féltelek ! 


A  tenger  mély  s  nagy,  —  messze  a  part 
Hullám ,  hullámra  kél,  dagad . . . 
Nincs  szünet  a  kemény  viharban, 
Nyugvásra  nincs  egy  pillanat .  . . 
De  leng  a  bárka  s   van  remény;  hogy 
Szűnnek,  fordulnak   a  szelek; 
Hajód,   hol  könnyen   megfeneklik: 
A  rév  sekély  in  féltelek! 


De  nem!  Te  hü  maradsz  magadhoz, 
Kísértésben,  bajban  szilárd! 
így  léssz  félmentve,  %\l^  vagy  essél : 
Ha  a  jövő  itélt,  birált. 

Légy,  légy  erős  munkálva,   s  hitben. 
Se  vakmerő,  se  csüggeteg... 
Hadd  érjen  a  boldog  csalódás : 
Hogy  ok  nélkül  féltettelek! 

Hajtsátok  meg . . . 

Hajtsátok  meg  fejeteket 
Kertem  rózsafái: 
Itt  az  óra,  hogy  le   kell  a 
Téli  sírba   szállni ! 

Megsárgultan  omlik   a  lomb, 
A  madárka  hallgat; 
Dérré  válik,   hószint  játszik 
A  mezőn  a  harmat. 

Fejetekre,  el-befedve, 
Puha  földet  hányok, 
Csendes  álom,   nem   halál  lesz 
A  temetsésc  rátok ! 

S  mig  a  tél  fagyát  siratja 
Annyi  elhaló  fa  : 
Ti  meg  lesztek  jó  szülétek 
Kebelében  óva ! 

Kit  nyilástok,  hervadástok: 
Kéjre,   búra  költe: 
Én  leendek,  mig  pihentek, 
Almatoknak  őre. 

És  mihely  a   kikeletnek 
Langy  fuvalmit  érzem, 
S  a  rég  szunnyadó  erőnek 
Ébredése  lészen : 

Kezem  által  széttöretvén 
Sírotoknak  zára, 
Felbocsátlak  bájos  élet  — 
S  uj  virágozásra! 

Oh,   ha  a  sírt,   melyre   annyi 
Könyera  elhull  titkon  . . . 
Ha  a  sirt  a  temetőn  is 
Fel  lehetne  nyitnom  ! . . . 

A  vándornak. 

Kalandos  utad  merre  hordoz? 
Térj  vissza  a  hármas  halomhoz 

Világnak  vándora! 
Arczod  látják,  hogy  elfeledjék  . . . 
Idegen  vagy,  legtöbb  ha  vendég, 

Fordulj  ott  bárhova. 

Oh  mennyi  van,  ki  jönne . . .  jönne ! 
Vágyódás  közt  omolva  könyje: 

Gyötrődik  szertelen, 
S  bus  szive  csak  remélve  enyhül. 
—  Te  elszakadsz  e  drága  helytül 

Önként,  keservtelen ! 

A  gyászt  hivéd  itthon  feledni? 
Vagy  jársz  gyönyört,  élvet  keresni 

A  földnek   távolán? 
Ki  sors-vészszel   daczolni  látszál: 
Hited  megtört?   s  mint  gyenge  nádszál 

Földig  hajolsz  talán? 

De,   bár  öröm-  s  fény-lakba   nyithass: 
A  más  borától  lészesz  ittas  . . . 

A  mámor  oly  rövid, 
Hogy  bú  s  árny  ismét  rád  omoljon! 
—  Mi   is  felejtetné  az  otthon 

Fájdalmát,  örömit? ! 

S   ha  férfihoz,  nagy  veszteségben 
A  bánat  illő:  —  csügedés  nem. 

Mely  kór  gyanánt  ragad: 
Reményed  látva,  lombot  lásson 
Bús,  kétkedő  a  pusztaságon. 

—  Ki  nem   vall :  az  tagad ! 

Viraszd  át  a  zordon,   nagy  éjét, 
Fogjon  körül  gonosz  kisértet 

És  képtelen   sötét; 
Hogy  érezd   a   bübájt  egészen, 
Ha  gyúlt   szövétnekkel  kezében, 

A  hajnal  kél  föléd! 

Vagy   tán  a  mély  s  örök   sebeknél. 
Ama  csábutra  tévelyedtél. 

Mely  csillogó  —    s  rideg; 
Ki  agyrémét  követve  jár  ott, 
Szolgálni   a   széles   világot: 

Elvész  övéinek. 

Csak  Isten  napja,  mely  derengve 
Süt  milliók   s  az  egyetemre 

Osztván  fényt,  életet: 
Szivünk   szűk   körben   égő  fáklya, 
Hadd  láttassék  meg  fénye  lángja 

Min   oltárunk   felett! 

Tedd  bu  s  örömben,  tedd  alant,  fent; 
A  mit  reád  amaz  örök,  szent 

Kötelesség  róva . . . 
És  utad  bármily  messze  hordoz: 
Térj  vissza  a  hármas  halomhoz 

Világnak  vándora! 

Tompa  M.  Icgiú    köli. 


Három  a  daru! 

Jó  előre  óvást  teszek, 
Hogy  a  mit  most  elbeszélek 
Nem  én  költöm . . . ! 
Ez  megtörtént  az  alföldön, 
Annak  egyik  falujában, 
Valójában ! 

Idején  a  nyájas   estnek 
Férj   s  feleség  beszélgettek; 
S  az  ablakba  könyökölvén : 
A  természet  nyílott  könyvén, 
Mely  tudomány-  s  bájjal  gazdag, 
Lélek  és  szem  elmulattak. 

A  nap  már  már  hunyni  szállott, 
S  a  homokos  pusztaságot 
Árnyék- csíkkal  betarkázván: 
Pihenést  lelt  ágyas  házán. 
Melyek  kisérték  nyugotra: 
Lángot  kap  a  felhők  fodra. 
Közbe'  csendes  szellő  kél  fel, 
Enyeleg  fű-  s  falevéllel, 
Föld   vetését  hajtja...   hajtja... 
Mintha  lábbal  futna  rajta. 
Fürj   s  tücsök  szól,  —  a  tó    népe 
Szörnyű  daliást  viszen   végbe. 
Majd  a  nádas  zúdul,  rendűi. 
Vad  madár  kél  seregestül 
És  kerengve,  kiabálva 
Csap  a  szomszéd  láp  tavába. 


Most  a   pár  nagy  hangos  szót  hall, 
—  A   daru  jár  ilyen  szóval. 

És  csakugyan  nem  sokára 

Népes  folt  jön  a   határra; 

Szeme  csügg  a  köles-táblán  . . . 

S  mindig  lentebb,  lentebb  szállván: 

Nincs   bajára  teste   súlya, 

Szárnya  nyitva,  és  kirúgja 

Hosszú  lábát  jóelöre 

S  ütés  nélkül  ér  a  földre. 

Ott,  az  ízes,  gyenge  sásban: 

Emelt  nyakkal,  katonásan 

Még  sokáig  álldogálnak. 

Úgy  esnek  a  lakomának; 

De  valamely  zajra,  neszre 

Felriadnak,   szállva  messze . . . 

Alig  néhány  marad  hátra, 

Az  éhese,  vagy  a  bátra. 


És  szól  a  férj,  csak  hogy  szóljon, 
(Sokszor  vagyunk  ilyenmódon), 

Szólt,   a   mi  jött  nem  gyanítván, 
,Mind  elszállott..  kettő  híján' 
S  a  nő,  űzni  kész  a  dolgot: 
„Csak  egygyel  több,  mind  te  mondod;" 
,Benne  nincs  hasznom  se  károm 
Hanem  kettő'  —  „három!  három" 
,Jó,  jó!'  mond  a  férj   nevetve. 
De  a   nőnek   semmi  kedve, 
Duzzog  és  élt  ad   szavának: 
„Én   se  vagyok  még  talán  vak!" 
És  tovább  foly,  —  szó  kél  szóra, 
Szele  pernyét,   szikrát  szórva; 
Perpatvar  lesz  a  beszédbül 

Semmiségen  nagy  vár  épül 

Omló  könynyé  válik  végre 
Az  asszonynak   búja,  mérge; 
S  nagy  szó  tölti  be  a  házat: 
„Mily  zsarnokság,  mily  gyalázat: 
Nyomorunknak  nincsen  mása... 
Mit   szemünk   lát  azt  se  lássa! 

Lázadás:  ha  kezdenénk   mi 
Gondolkodni,  tudni,  vélni . . . 
A  nők  rabnők,  árnyak,  semmik  . . . 
Jogaikat  jaj  ha  sejtik!" 

Mig  a  szív  fájdalmat  érez 

S  foly  a  köny,   szó:  késő  éj  lesz, 

Fátyolával  betakargat : 

Eget,  földet,   síkot,   darvat 

És  újító  csendes  álom 

Nehezül  a   szempillákon: 

A  kis  nőszobában  addig 

Ég  a  mécses,  ég  viradtig; 

S  lát  az  úr,  hogy  reggel   ébred: 

Rémült  arczu  szolga-népet, 

Ez  jéggel  fut,  az  theát  hoz... 

,Nos  mi  baj  van?'  —  Hát  az  asszony. 

Nem  hittük  hogy  fehiradjon  . . . 

Rohan  most  a  férj  az  ágyhoz, 

S  csakugyan...  kit  simogat,  kér: 

Felesége  rá  sem  ösmér, 
Szeme  kiholt  és  aljáról 
A  fekete  szivárvány  szól . . . 
Mintha  rózsát  hő  leforráz: 
Leveré  nagy  rohamos  láz, 
Ere  gyorsan  hajtva,  lüktet . . . 
...  Fut  az  orvos  mindenünnet; 
Valamennyi  tudós  képpel 
S  farkas- szemet  nézve,  kémlel; 
Tudományát  tapogatja: 
Mikép  lenne  foganatja? 
Hogy  a  beteg  nincs  magánál 
S  bonyolult  baj,  annyi  már  áll; 
Nö-betegség,  most  és   hajdan 
Vannak,   voltak  ilyen   bajban, 
Nem  kell  benne  ital,  étel, 
Foly  kevés  szó,  nagy  nyögéssel. 

ír,  csepp,  thó,   —   sok  drága  holmi 
Kezdi   a   bajt  ostromolni. 

A  gyógytái'  miatta    szorgos. 
Sürög,  forog  számos  orvos, 
Mondva   szóval,  irva  könyvbül . . . 
De  a  beteg  mégse  könnyűi, 
Inkább  minden  pillanattal 
Rosszabbul  van,  —  tán  meg  is  hal! 


Nagy  a  férjnek  búja,  féltvén, 
Ül  szünetlen  ágya  szélén  . . . 
S  ajkáról  a   sóhaj    száll  ott: 
,0h  mikor  lesz  gyógyulásod !' 
S  felel  a  nő,  hangja  gyönge, 
„Egésségem  vissza-jönne. 
Meggyógyulnék  ...  ha . . .  akarnád . . ." 
Csók  szakasztja  félbe  hangját; 
,Mit  tegyek?   szólj   gyöngyvirágom..!' 
„Nohát...  hány  a  daru..?  három..?" 
,Igen,  igen!  —  annyi,  annyi!' 
Kész  most  mindent  rája  hagyni;  — 

Bár  !iz  kérdésül  marad  fenn  ; 
Erté-e  a  dolgot  vagy  sem? 

És   mi  történt?  rendkivüli: 
Kezd  a  labdacs  kirepülni... 
Balzsam,  ír  a  földre  locscsan, 
Láznak,  görcsnek  vége  gyorsan; 
Jó  volt  a  nő  éje,  álma... 
Talán  fel  is  kelne  már  ma... 
És  fel  is  kelt,  fel  is  lábad, 
—  E  rózsás  arcz  volt-e  sápadt? 
Hamis,  kicsi,  édes  ajkán: 
Mosolygás  ül,  —  vidor,  pajzán; 
S  még  azt  is  megtudhatjátok: 
Hogy  boldogság  lakik   nálok : 
Senki   nem  sír,  nem   koczódik, 
De,  —  három  a  daru  holtig! 

Az  ifjú  költő. 

Hová  visz  könnyű  röpke  szárnyad 
Te  csalfa  lepke!  oh  hova? 
Nem  köt  le  a  virágok  serge, 
Az  ér,  mely  fut  játszódva,  csergve. 
Sem  a  sziklák  bársony  moha! 

Homály,  verőfény  váltva  kel,  —  nyilt 
Mező  a  völgy  szorosa  helyt; 
Ragyogva  szárnyad  szines  holdja: 
Repülsz  .  . . !  de  gyorsan  elcsapódva 
Már  a  liget  bajboncsa  rejt. 

Magasra   szállsz  s  virágsziromhoz 

Hasonlóan  lendülsz  alá; 

A  lég  magán  súlyúi  nem  érez, 

Nincs  szó,   nincs  kép  röptéd  neszéhez .  . . 

Azt  szellem-fül  se'  hallaná! 

Meghordozasz  távol   vi  déken, 
Mely  feltekint  ránk   nevetőn; 
Követlek  merre  szárnyad  lebben: 
Setét  romon,  rózsás  ligetben 
S  komor  magányu  temetőn. 

Játszol . .  csapongsz . .  oh  állj  meg,  állj  meg ! 
Hadd  birjalak  szép  foglyomat! 
Szeszélyed  gyakran  oly  közel  vár  . . . 
S  bízom:   mikép  enyém  leszesz  már 
Te  csalfa  lepke:  —  gondolat! 

Régi  jó  házam. 

Ugy  óhajtom,  égek   látni 
Annyi,  annyi  év  után! 
Almaimnak  kétes  útját 
Messze   földön   mig  futam, 
Melyek  egykor  a  sikon,  a 
Házat,  udvart  jelelék: 
Most  is  híva  integetnek 
A   magasló  jegenyék. 


Láthatom   hát  nem  sokára 
Ama  tisztelt  arczokat. 
Melyeken  mint  oltárképen 
Nincsen  szeplő,  s  karczolat. 

Nyílik  a  kör...  ah  az  óra 
Nékem  üdvöt  szerze  itt...! 
S  vágyom  ujra-élni  a  múlt 
Kedves,  édes  perczeit. 


S  mig  ez  érzés  ugy  siettet, 
Van  mi  gátol  s  visszatart: 
Nem  látott-e  ez  a  ház  is 
Bázkódást  és  zivatart? 
...Távozunk,  —  s  mi  fényes,   ép  volt; 
Elsötétül,  romba  hull... 
Ház  galambja,  kert  virága 
Megjöttünkig  elvadul. 


Hátha  itt  is  változásnak 
Hordja  minden  gyász-nyomát! 
Búbánatban,  feketében 
Lelem  a  ház  asszonyát; 

Komor  csend  a  folyosókon, 
Vén  fü  a  lak  udvarán... 
S  urát  kérdve  a  cselédtől : 
Ez  bámulva  néz  reám. 


Hátha  a  zárt  kapu  mellett 

Mérges  állat  agyarog, 

Ingerült  hang  kérdi  beiről: 

Mit  kivánok?   ki  vagyok? 

S  megütődöm  a  lakóknak 

ösmeretlen  képein..! 

Hátha  —  hátha  —   mig  von  a  vágy; 

Tétováznak  lépteim. 


Ah,  jobb  lesz  tán,  visszatérve, 
A  múlt  képét  őrzenem, 
Ha  megcsalhat  s  bánatot  nyújt 
A  valóság,  a  jelen. 

Szebb  a  tájnál,  —  hol   az  őszi 
Fagylaló   szél  átsuhan  — 
Másolatja,  mely   mutatja 
Festve   bár,   de  lombosán. 


A  ház  mint  volt  álljon:  a  fal 
Vad  babértól  zöldelőn, 
Benn,  helyén  a  régi  bútor, 
Láng,  parázs  a  tüzelőn. 
Ur  és  asszony  arcza  légyen 
Nyilt,  redőtlen  mint  vala; 
És  a  légkör  fényes,  hangzó 
Az  örömnek  általa. 


Lássam   a   család  virágát 
Folyvíist   iijan   ('S   üdén; 
A  fiúkat  játszadozva 
A  gyümölcsös  zöld  füvén; 

Mint  repül  a  sárga  hajfürt, 
A  picziny  ajk  mint  cseveg . . . 
—  A  szép  emlék  nálam  ezt  a 
Képet  örökitse  meg! 

Heródes. 

Ne  kergesd  Heródes 
Azt  a  kis  gyermeket, 
Mert  benne :  Istenre 
Vonod  ki  fegyvered! 
S  minden  csapás,  melyet 
Reá  mérsz  gonoszul: 
Saját  boldogtalan 
Fejedre  vissza-húll. 


íme  betelt,  mit  a 
Próféta  monda  rég: 
Rámában  is  hangos 
Kiáltás  hallaték. 

Búban  van  annyi   szív 
Annyi  szem  kesereg: 
Fiaikat  kérvén 
A  szegény  Eakhelek. 


Betlehem   s  környéke 
Gyászban   van  általad 
S  hiába  öldökölt 
A  poroszló -csapat. 
Czélból  tesz  a  vétkes 
Gonoszt,  de  czélt  nem  ér: 
Mentve  a  született... 
—  Mért  omla  annyi  vér?! 


De  kiket  vak  dühöd 
Kínos  halálra  vitt: 
Azoknak  látod  még 
Halvány  alakjait. 

Tompa  M.  leguj.  költ. 

Benéznek   ágyadba 
A  mennyezet  felett 
Hosszúvá,   szörnyűvé 
Teendik  éjeled! 


Van   büszke   palotád,  — 
Kevés  ki  odajut. 
Eláll  a  fegyveres 
Őrség  falat,   kaput. 
Az  ajtó  benn   erős. 
Nehéz  závára  van,  — 
És  lángol  annyi  mécs, 
—  De  minden  hasztalan ! 


A   mint   az   éj   beáll: 
PjoúII    a    borzalom: 
Rém  jün   fel  a  földből 
Áthat  légen,  falon. 

Eszmélsz,  —  gondolkodói, 
S   előtted  nyíltan  áll : 
Hogy  magad  vagy,  kitől 
-így  megcsúfoltatál ! 


Ne  üldözd  Heródes 

Az  égi  magzatot! 

Újjá  alkotni,   e 

Földet  ki  adatott. 

Még  nem  nyúlt  a  bölcsön 

Túl  a  piczinyke  kéz: 

Széked  már  ingadoz. 

Hatalmad  már  enyész! 


A  mely  elmén,   szivén 
S   világon  ül  tunyán: 
Szétoszlik  a  gyötrő 
Homály  fuvallatán. 

S  ha  majd  sok  ó  falat 
Leronta,   széttöre  : 
Lesz  az  uj  épület 
örök  szegletköve. 


Hogy  a  tüzet  megoltsd: 
Szelet  versz  rája?  Lásd: 
Mikép  okoz  kezed 
Még  gyorsabb  lángolást ! 
Sok   tartor.i.lnyon  át, 
Ki   ötét   üldözöd: 
Népet  gyűjtesz  neki 
Sok  távol  nép  között. 


Horödos  v;ik   vnjxy-e 
Sxablyad  omolni  íel? 
Bizony  mogtörténik 
Aliuok    törtonni   kell! 


53 

Gjarfó  onber  kese 
S  ^anoesMMk  áhnai: 
Hogf  Inmák  átain 
Az  Istent  gátiam?! 

Ki  a  szabadba . . . 

Ki  a  tágas,   szellős   szabadba! 
—  Az  emberektől  elszakadva,  — 
Föl  a  halomra,  bérezre  föl! 
Hol  a  lélek  szárnyát  kibontja. 
Enyhül  az  élet  terhe,  gondja, 
S  hévsége  nem   tikkaszt,   nem  öl. 

Oh,  láttam  én  gyakran  ez  ormot 
Midőn  lángolt,  kéklett,  borongott; 
ösmérem  a  zöld  halmokat. 
Mulattam  a  vén  cser  tövénél 
S   bokor  mellett,  mit  a  kelő  szél 
Rezzentve,  játszva,  hajtogat. 


lm  a  viszhang,  kit  játszi  gúnynyal 

Egyik  bérez  a  másikhoz  utal, 

Míg  elhal  a   szűk  völgyeken. 

lm  a  patak,  mely  lomb  között  jön, 

Elvész  alóla  medre  rögtön 

S  lehull  —  tajtékba   törve   lenn. 

Ah,  mégis  új   mind  e  jelenség!  — 

Könnyed  szabadság,  büszke  fennség 

Vészen  bubájával  körül; 

S  mint  a  fördő  madár  a  habba: 

Az  édes,  a  szent  hangulatba 

Én  lelkem  uj  vágygyal  merül. 

Erdöcsendben  dalok  csatája; 
Szines  virág  hímezve  váltja 
A  harmatgyöngyös  levelet ; 
Hűvös  szellőt  érzek  fuvalni , . . 
S  igaz:  mit  a  szó,  csend  sugal,  mi 
Borong,  fénylik,  —  jajong,  nevet. 

Ha  a  fa,   szomszédján  erőt   vész: 
Magasságban,  erőben  ő  lesz 
A  táj  csodája,  disze  majd; 
A  zuhogó  ár  szaggatásit 
Gyorsan  hegeszti  gyenge  pázsit; 
Ha  vész  az  ág,  a  törzs  kihajt. 

A  tölgy  niít  a  nyár  lomboz,   ágaz, 
A  kőszál,  melynek   homlokát,  az 
Ös,   nagy  idők  korma   lepi, 
A  kristály  lég,  a  messze  látkör, 
A  fény,   mely  a  mennyből  alátör: 
—  Mind,  mind   magasztos,   ünnepi! 

Oh  isten  szép,  szabad  világa. 
Igazsággal  fénynyel  megáldva. 
Kútfejeid  mily  kiesek! 
Hol  égő  homlokom  kihűlhet. 
Szivemre  száll  vigasz  s  üdület: 
Én  kebeledre  sietek ! 


57 


Ezer  csudával  íme  rakvák 
Az  ég,  a  föld,  e  kincses  aknák; 
S  ha  a  lélek  fenn,  fenn  ragad. 
Vagy  a  mélység  fölé  borulok : 
Hogy  látok,  értek  és  okulok, 
XJgy  boldogít  e  gondolat ! 

S  mint  a  búvár,   ki   hab  közé   dől : 
Él  a  fennről  vitt  tiszta  légből, 
Mig  rá  mélység  s  tenger  borúi : 
Erőt  innen  kölcsönzők,  innen ! 
S  mig  lenn  futok,  küzdelmeimben. 
Én  lábam  meg  nem  tantorul. 

Bűnbocsánat. 

Álmatlan  éjben  az  ágy  vánkosán, 
Zarándok-úton  s  a  templom  kövén: 
Oh,   mennyi  köny  hull  szélyel  titkosan, 
A  fájdalom  forrásiból  jővén! 
Midőn  felkél  a  vádló  siri  árny, 
Melyet  sok  év  és  hallgatás  temet: 
Fedett  arczczal  sóhajt  a  bűnhődő: 
Isten  bocsásd,  bocsásd  meg  vétkemet! 


—  Én   bűnös  kéjt  vadásztam,   —  tudva  bár 
Azt  a   sivár  átkot  mely  rajta  van;  — 
Lábbal  tapodtam  hűséget,  frigyet; 
Eszeveszett  valék  és  fajtalan; 

A  drága  nö   szivét  meggyilkolám, 
Szétszórtam  édes,  szép  családomat! 
Hah  mily  örvény . . . !  menten  alábukom ; 
Ha  kezed  oh  Isten,  nem  támogat! 


—  Szerettem   a  cselt,   álnok   utakat. 

Hamis  keresményt  és  ragadományt; 

S  barlangomban,  abból  rég  semmi  sincs: 

Mit  ott  orzó  kezem  halomra  hányt. 

E  kéz  . . .  e  kéz !  vérfoltokkal  tele .  • . 

Pedig  folyvást  őrült  hévvel  mosám ! 

És  dugnom  kell  —   s  tünődönm   szüntelen: 

Isten  haragján,  —  hóhér  pallosán: 


—  Te  ültetél  tanácsba  engemet 
Igaz  biró  s  igazság  istene! 
Rám  biztad   az  Ítélet  mérlegét: 
De  az  kezemben  félre  billene  . . . 


60 


Bűnöst  feloldtam,   nem  az  igazat, 
Megrontva :   kegy,   hiúság,   önhaszon  . . . 
Oh,   megindúl-e  most  jobban  az  ég 
Mint  egykor  én,  —  a   könyűn ,   panaszon?! 


—  Megvetve  oh  Isten  törvényedet: 
Kicsúfolám  hatalmad,   lételed! 
Igaz  vagy  s  rettentő:  midőn  magad 
A  tagadóval  megösmérteted! 
Ki  lázadón  reád  fegyvert  fogék : 
Saját   szivembe  mélyedt  fegyverem  . . 
A  mélységből  kiáltok :  könyörülj ! 
lm,  bünbánatban  mellemet  verem  . . . 


Az  arcz  porban  hever  s  a  köny  ömöl, 
A  hü  vezeklő  bűnét  látja  csak... 
S  hogy  Istenhez  fordul  bocsánatért: 
Szétválni  kezd  lelkében   s/.íii.    -^al.i!;. 

S  ha  a   szív  meglágyult  mint  a  viasz, 
Uj   ember  lenni  a  bűnös  ha  kész: 
Felé  hajlik  az  égi  irgalom: 
Bizzál  fiam,  bűnöd  bocsátva  lesz! 


S  te  ?  furdalást  nem  ösmersz ...   s  üdved  az : 

Hogy  ácsorogsz  fényes  ajtók  körül; 

Hivalgón  hordod  a  Kain-j egyet, 

Mit  jobbulás  rólad  le  nem  törül: 

Tetted  leend  majd  ellened  tanú, 

S  tűz,  mit  fejedre  sok  nap  gyűjtöget . . . 

Neked,  áruló!   ném  bocsátja  meg, 

Ne  is  bocsássa  Isten,  bűnödet ! 

Ha... 

Ha  a  jó  sors  rám  bizta  volna: 
Halmon   leendett  én  lakásom, 
A  hol  repkény  nö  felfonódva, 
Fagyai  s  vad  rózsa  nyit  rakáson. 

A  háttérben  bérez,  vár-rom,  —  erdő, 
Mely  szép,  mely  véd  észak  szeletül;  — 
S  hol  már  kiesb,  a  föld,  fa  termő, 
A  hegy  nyájas  dombbá  szelídül, 

S  hol  a  berek  hűs  árnya  rejt  el, 
Búg  a  galamb,  —  fenn  vércse  héjáz. 
Patak  foly  s  szökdös  lágy  csörejjel: 
—  Ott  állna  a  csinos  fehér  ház. 

Ha  most,  —  elől-kezdvén  —  lehetnék 
Életpályám   s  jövőm  urává: 
A  czélra  más  irányt  követnék, 
Hol  a  futót  nyert  pálma   várná; 

Eltűnve  a  csoport  köréből 
Mely  zúg  örök  vásári  zajban, 
S  menten  a  hivatal  nyűgétől: 
Várna  munkára,   dijam,   nyugalmam. 

Csak   szent  s  nagy  eszmék   láncza  kötne! 
S  bizván  a  jó  Isten  kegyében: 
Pályámat  én,  —  nem   vágyva  többre  — 
így  futnám  meg   szabad-szegényen. 


Ifjúságom  ha  visszatérne: 
Bálványiórt,   hogy  újra  küzdjön, 
S  ama  gyors  láng,  mely  véget  ére. 
Csapjon  fel  még  a  hamvas  üszkön: 

S  ekkor  kísértő  bájjal,   e  föld 
Mindannyi  szépe  rám  mosolygna; 
S  mondván  sok  édeset,  hízelgőt. 
Epedt  pillantás  ostromolna: 

Az  én  szivem  nem  ejtené  meg 
Hatalma  e  tündéri  bájnak; 
Eltem  szelid,  hü  társa,  téged, 
Mégint  téged  választanálak. 

A  „palota"  helyén. 

Felettem  százados  fák  lombja  függ, 
A  föld  szinén  zöld  moh  terül  henyén; 
Hűs  árny  alatt,  ábrándozás  között 
Heverészek  a  „palota"  helyén. 

Hol  volt,  hogy  állt  ?  nem  mondja  omladék, 
Nevén  kivül  minden  jel   elveszett... 
Nem  látni  itt  ember  kezét,  nyomát. 
Csak  az  örök  s  erős  természetet. 

Kinek  dörgő  szavát  hallá  a  völgy 
A  hegytető  ködös  vidékiről? 
Egykor  mik  estek  itt ...  ?  A  képzelet 
Míg  épit  és  bont,  rajzol  és  töröl: 

Tompa  M.  leguj.  költ.  5 

....  A  helyre  fáradt   vándor  érkezik, 
Szeme  tüzes,  vonási  zordonak ; 
Kardján,  vértjén :   szól  csorba  s  horpadás . . 
Ravasz,   délczeg,  —  félrabló,  féllovag. 

Kicsoda  ő,  kit  bűn  vagy  üldözés 
Eme   vadon  tájékra  vezete  ? 
Kiséri-e  s  minő  emlékezés? 
Hol  van,   ha  van  hazája,  nemzete? 

Ki  tudja  azt!  ö  a  bérczen  marad 
Italt  forrás  ad  és  vadat  nyil  ejt; 
Rövid,  rövid  szendergés  álma;  —  kész 
Riadásra  s  veszélyben  állni  helyt. 

így  él.   Majd  társ  akad;   egy,   végre  több. 
Kiket  mint  ár  a  vaksors  összehord; 
S  az  éji  tűz  vérszinü  udvarát 
Beüli  vad,  rongyos,  kétes  csoport. 

Hegy,  völgy  e  farkasok  tanyája  lesz, 
Kik  túl-üvöltik  a  honos  vadat; 
Egygyé  forr  végre  mind:  embertelen 
Törvényben,  esküvel  s  Vezér  alatt, 

Kinek  hatalma  mind-nagyobbra  nő, 
S  tovább  nyúlnak  kifosztó  kezei ; 
A  név  elég:  szemeknek  álmait 
S  szivek  nyugalmát  elrezzenteni... 

És  a  mivel  zug  és  barlang  telik 
S  gazdaggá  lesz  az  átkozott  tanya; 
A  nép  bora,  marhája,  kenyere, 
A  kalmár  selyme,  gyöngye  s  aranya. 

Év  évre  jö ;  —  és  rejtek,  szakadék 
Szűk'  már  a  had-  kincs-  gögnek  egyaránt; 
S  sziklát  a  hajtott  földnép  vasa  tör, 
Orjási  csert,  ledöntve,  bárdja  hánt; 

Reng,  zúg:  hegy-völgy;  —  meg-megroppanva  száll 
Mélyebbre  a  szenes  hegyű  karó; 
Száz  vérző  kéz  követ  kőhöz  ragaszt, 
Bálvány-fákat  vonszol  s  egymásba  ró. 

Feláll  gyorsan  s  mégis  szilárdan,  az 
Idomtalan,  felemás  palota; 
A  messze  el-látszó  tető,  torony: 
Sokat  riaszt  el,  sokat  csal  oda. 

Most  a  vezér  nemes  szüzet  rabol. 
Őrizve  azt  frigyetlei  hitvesül ; 
S  akkorra,  hogy  fehéredik  haja, 
A  vad  kebel  hő  vágya  teljesül: 

Apjok  nyomán,  zaj  és  vér  közt,  —  habár 
Anyátlanúl  —  felnőnek  a  fiak; 
És  a  gonosz  köpü  odúiból 
Egymás  után  gyorsan  kirajzanak. 

A  mennyi,   mind  saját  útjára   tér, 
Más  más  tetőre  ül   s  kastélyt  emel 
(Mig  czélnak  czél,  oromnak  az  orom 
Jól  érthető,  gyors   viszhangban  felel). 

Felsót  nem  néz,  törvényre  nem  hajol, 
Mely  gyenge  gát  s  előtte  átszakad ; 
Ügyét  a  kard  ki  kard  elé  viszi: 
Tegyen  ki  bír  magának  igazat ! 

így,  századok  s  ősek  költöznek  el... 
Jönek  fiak,  fiakra  unokák; 
Az  ered  és  t  hir,   hagyomány,   idő: 
Fényes,  mesés  pólába  burkolák, 

S  a  dédösök  talányos  czimerén 
Hosszan  mereng  a  boldog  ivadék; 
Büszkén  tekint  családfájára...  az 
Fejdelmi  törzs  ágából  hajta  rég  . . . ! 

De  béke  van ...  a  buzogány  pihen . . . 
Elhagyva  a  rideg,  magas  tetőt: 
A  völgybe  száll  a  maradék   s  megül  . 
(Fenn,  egyedül  bolyg  a  boszús  előd). 

És  úszik  ott  a  köznap  árjain. 
Sarkán tyútlan  szolgál  kicsiny  ügyet; 
Nem  háborítják  a   múlt  képei, 
Lassan,  lassan  homályosul,  sülyed . . . 

Elveszti  majd  a  meglepő  vonást: 
Mit  jellem,  arcz  örökle  ösjegyűl; 
Nevet  cserél ....  más  vérbe  olvad  át 
Végre  a  népben  végkép  elvegyűl. 

ösfészke  is  romol,  pusztul   vele : 
Mély  repedés  kezdődik  a  falon, 
Szeglet  válik,   torony  bukik  le  majd, 
És  lesz  a  vár  kietlen  kőhalom. 

Ragasztékit  kelő  mag  és  csira 
S  vékony  gyökér  tágítja  mint  vas-ék; 
Egy  két  rövid  századra,  áll  a  rom 
Hogy  szomorú  végét  sirassa  még . . . 

Moh,  televény  s  erdő  borúi  reá, 
A  föld,  ez  álló  örvény  elnyeli . . . 
—  lm,  eltűntek  a  fal  s  az  alakok 
Mint  ábrándom  gyors  tüneményei . . .  ! 

Találgatom:  hol  állt  a  „palota": 
Nevén  kivül  minden  jel  elveszett .... 
Nem  látom  itt  ember  kezét,   nyomát 
Csak  az  örök  s  erős  természetet! 

A  gályarab  fohásza. 

Ég  s  föld  erős  Ura,  látom  hatalmadat! 
Midőn  zug  a  vihar  melyet  fuvalla  szád, 
A  tengei'  forr,  üvölt,  —  a  hab  hegygyé  dagad, 
És  martaléka  lesz  a  védtelen  naszád. 
Mig  a  szem  elvakul,  a  sziv-ütés  megáll 
Villamos  fellegek  gyors  csattanásinál. 

Látom  haragodat.  —  Látom  jó  kedvedet 

A  békén  mosolygó  reggelnek  idején ; 

A  part  virit,  mosolyg,  —  zöld   lombja  integet, 

Fény  s  nyugalom  van  a  bősz  háborgás  helyén; 

De  a  csend  gyönyöre,  a  vész  rémségei: 

Lelkemet  csak  alig  bírják  érinteni. 

Oh  mert  én  rab  vagyok,  —  meglánczolt  gályarab, 
Éltem,   vérem   s  erőm  a  más  tulajdona ; 
Bírám  a  porkoláb,  törvényt  korbácsa  szab, 
Mit,  hogy   serény,  hálás  és  hű  legyek,  fona. 
Es   ö   csudálkozik  s  felbőszül  ellenem: 
Hogy  szépnek ,    boldognak  nem  vallom  életem. 

Tűrök   sokat,   nagyot,  —  és  tűrnek  társaim,  — 
Vérzünk   de   hallgatunk,  —  súlyos   de  evezünk; 
Ha  vad  vihar  forgat  habok  torlásain, 
S  nyög  a  tanácstalan  rémület:  elveszünk! 
Ha  örvény  és  halál  tátongnak  fel  vadul: 
A  gyarló  nép  s  hajó  általunk  szabadul. 

Mi  küzdünk,  hatolunk  nagy  messze  partokig, 
A  bálványért,  melyet  a  sziv  kincsnek  nevez; 
És  sülyedésig  a  hajó  megrakodik  . . . 
Dőzsölni  el,  haza!  rab,  most  evezz,  evezz! 
S  mig  a  merény  dicse,  a  kéj,  a  kincs  övék: 
Gúny  ós  sovány  falat  azé,  ki  küzködék. 

Mindez  gyötrő  s  nehéz;  —  még  sem  fohászkodom 
Könnyítésért  hozzád  létünk  erős  Ura! 
Hogy  tunyán  meg  birjak  nyugodni  sorsomon, 
S  könnyen  lépjek  vele  öngyilkos  alkura. 
Inkább  legyen  keblem  tenger,  mely  forr,  zajog, 
Tartsák  ébren,  lázban  örvények  s  viharok. 

Oldj   fel  ha  már  elég  s  bölcs  czélod  engedi, 
Ha  nem:  gyötrelmitől  rabságom  meg  ne  fosszd, 
Lelkem  marczongja  kín,  testem  láncz  kezdje  ki, 
Mert  jaj   nekem,  mihelyt  megszokom  a  gonoszt  I 
Mig  rab  vagyok:  legyek  rab,  de  rab  igazán. 
Tessék  a   szó  ha  szid,  és  boszantson  ha  szán.  — 

Oh  Uram,  hívlak  a  viharban  titkosan! 
Téged  keres  forró  ajkimról  a  fohász; 
Roskadnak  térdeim,  reám  hullám  zuhan, 
De  nem  csügged   szivem,   hitem  nem  tétováz. 
Mig  az  Ítéletre  eljösz  hát  Istenem: 
Csak  azt,  hogy  rab  vagyok,  ne  hadd  felejtenem! 

A  világlátó. 

Az  apa,   fiához  imígyen   beszéle: 

—  Egy  erszény  pénzt  adván  ennek  a  kezébe  — 

A  huszadik  évet  fiam,   ma  betöltöd! 

Illő  lesz,  hogy  váltsd  fel  azt,  ki  vén  s  törődött. 

De  annak  az  eszén  nem   sok   ember  indul: 
A  ki  falujának  határán   se  ment  túl; 
Eredj  a  világba!  láss,  hallj   és  tapasztalj! 
Keresd:  hol  mi  jó  van,  tapogasd:  mi  a  bnj? 

A  fiú  megszokván,   hogy  nem  ö  határoz: 
Elment  s  nagy  sokára  tért  vissza  a  házhoz, 
Hol  a  fáradságtól  magát  kinyugodván: 
így  szólt  apja  hozzá :  ,Nos,  hát  édes  szolgám ! 

Mire  a  jó  Istent  éjjel  nappal  kdrtem: 

lm  visszavezérelt  kivánt  egészségben! 

Hadd  halljam  hát,  hogy  mit  láttál  a  világban...?' 

„Biz  ón  édes  apám,  ott  sok  mindent  láttam. 

Hegyet,  sikot  s  folyót,  mely  nagy  habbal  omlott, 
Fényes,   büszke  várost,   épületet  s  tornyot; 
Annyi  nép-  s  vidéknek   erkölcsét,   szokását,  — 
De  három  községnek  mégse  láttam  mását! 

Ezek  közt  legelső  volt  Imádságfalva; 
Csudáltam,  mért  van  ott  minden  ugy  kihalva... 
Mig  másutt  sürögve,   zajjal,   seregestül: 
A  nép  munkálkodni  hazulról  kipezsdül. 

Itt  a  dolgozásról  végképen  lemondtak. 
Szólván:  semmi  haszna  földi  szorgalomnak! 
Gondolunk  s  nézünk  az  égi  madarakra: 
Mily  szépen  megélnek,  nem  vetve  s  aratva ! 

Ugy  cselekeszünk  mint  a  parancsolat  szól: 
Mért  szorgoskodnátok  a  holnapi  napról?! 
A  zsidók  is  nyertek  mannát,  el  se  vesztek... 
—  S  várnak  a  próféta  hollójára  veszteg. 

Olvassák  az  irást,  néznek  a  betűre, 
Ebbe  vannak  némán  s  mélyen  elmerülve; 
Avvagy  áhitattal  meghajolva  -földig  : 
A  napot  s  az  éjét  imádsággal  töltik. 

Majd  e  jámbor  hivek  közül  elsietvén: 
Más  helységbe  értem  még  azon  nap  estvén; 
Munkásnak  nevezték,  —  nem  hívhatni  jobban. 
Mert  nincsen  hiány  ott  munkában,  dologban. 

Versenyez  kicsiny,  nagy,  —  fejők  szinte  szédül; 
Csak  panasz,  sóvárgás  hallik  a  beszédbül : 
Az  idő  beh  nyargal . . . !  a  nap  egy  arasznyi . . ! 
Ennyi,  annyi  munkát  kell  holnapra  hagyni! 

Monda  egyszer :  a  ki  vala  legsovárabb : 
Mily  idő-vesztés  e  sok  ünnep,  vasárnap ! 
Még  ez  okra  leszünk  éhezők  és  pőrék . . , 
Hátha  eltörölnők !  —  és  el  is  törölték. 

Csukva  áll  a  templom,  berozsdált  a  zára, 
Egy  lélek  se  vágy  az  igének  szavára; 
Néha  meg-megkondúl  a   harang  magától . . . 
S  csaknem  megijednek  szokatlan  szavától. 

Iskolába  menni,  adni  nem  szeretnek . . . 
Sok  dolga  s  haszna  van  a  kicsiny  kezeknek  ! 
Munka  náluk  a  fő  s  minden;  —  és  valóban 
Szinte  úsznak  a  kincs-  és  más  földi  jóban. 

Hogy  a  harmadiknak  utczájára  léptem : 
Görnyedő  vén  ember  jőve  szembe  vélem ; 
Csudálkozva  láttam :  hogy   folyvást   süvegel . . 
Oh  édes  agg  apám,  mi  dolog . . .  tegye  fel ! 

Unszoltam  sokáig,  kértem  is :  hiába  ! 
Később  jöttem  aztán  mindennek  nyomába ; 
Uj  szokást  követnek :  itten  a  ki  vén  lesz : 
Semmi  jussa  többé  a  becsültetéshez. 

Helye  nincs  a  házban,  kivül  is  elhálhat, 
Nem  számára  tesznek  az  asztalra  tálat, 
Várjon  sort,  —  az  ifjú  települve  mellé : 
Emennek  jár  a  hús,  —  amannak  jut  a  lé. 

iQak  látnak  törvényt,  ezek  ott  a  bírák 
Kik  a  büntetést  a  vétkezőkre  irják; 
S  minden  ügy  kezökben  gyorsan  folyva  dől  el, 
Mig  nagy  lassúság  jár  a  hajlott  idővel. 

Nem  uralkodhatik  ifjon  kivül  más  ott. 

Vén  embertől  soha  nem  kérnek  tanácsot; 

És  ha  Uj  mezőn  a  dolgokat  tekintem: 

Apám,  mondhatom,  hogy  jól  megy  ottan  minden!" 

Az  öreg  figyelve  hallgatott  minden   szót: 
És  se  jót,  se  roszat  a  beszédre  nem  szólt: 
Hanem  később,  midőn  már  évek  folyának, 
Felhozd  a  három  községet  fiának: 

,Bizony  én  szivemnek  teljesitnéd  vágyát: 
Ha  ama  helyeket- még  egyszer  bejárnád! 
Azért  is:   mert  akkor  valamit  feledtél, 
Megtudod  majd  hogy  mit?  —  azon  embereknél.' 

A  fiu,  mivel  szent  volt  e  vágy  előtte: 
Gyorsan  elment  s  megjött,  —  nem  sok  időt  tölte; 
,Hát  a  három  község?  szólj  csak,  alig  várom...' 
„Biz  apám  elpusztult  végkép  mind  a  három  ! 

Népe  meghasonlék,  kiholt,  szerteszéledt . . . 
Elsöpró  valamely  rettentő  itélct; 
Szén,  kő  és  tapasz  van  helyén  a  bozótban, 
—  El  se  hozhatám  igy,  a  mért  küldve  voltam ! " 

,E1,  elhoztad,  kincset  hoztál,  ime  lássad: 
Az  a  böl esésé g,  mit  a  tapasztalás  ad ! 
Jaj  a  népnek;  melyben  utolsók  a  vének, 
S  gyermekek  állnak  fel  bírónak,  vezérnek ! 

Szorgalom  s  imádság  külön-külön  meddő, 
S  boldogságot,  áldást  hoz  együtt  a  kettő; 
Ezen  függjön  mindig  az  ember  figyelme : 
Tisztes  munka,  jó  rend  s  az  Urnák  félelme! 


Tompa  M.  Icguj.  kült. 

Fördöben. 

Az  erdő  útain 
Járkálok  egyedül; 
Szememben  a  könyü 
Váratlan  egybegyűl. 
A  hűlt  szirmot,  mit  a 
Múltban  felszedeget: 
Lábamhoz  hinti,  a 
Játszó  emlékezet. 


Minden  mint  egykoron: 
Táj,   lomb,   virág ...  de  nem ! 
Akkor  kezed  fogam, 
Most  nem  vagy  itt  velem! 

Nincs  a  varázs,  mely  a 
Zöld  fák  árnyába  vont, 
S  fénynyel  boríta  be 
Romot,  csermelyt  s  pagonyt. 


Nézem:   hová   drága 
Neved  véstem  vala: 
Kiforrta,  elveszte 
A  bükknek  oldala ; 
De  szívem,  bár  sebe 
Lassúdan  behegedt: 
örökre  megtartja 
Imádott  képedet! 

Estve. 

Ide,  ide :  kebelemre 
Hajtsd  fejedet  angyalom! 
Ki  félsz  a  csendben,  homályban 
A  késő  esthajnalon, 
Halljad  szivem  dobbanásit, 
S  érezd  míg  e  kéz  ölel: 
Hogy  hozzád  a  szerelemnek 
Hangja,  fénye  van  közel! 

A  titkos  beteg. 

Büszkén  lépett  az  ifjú  a  világba, 

Mely  nem  töltvén  be  a  nagy  álmákat: 

Más  nép  között  keresni  jobb  szerencsét, 

Sarut  köt  és  vándorbotot  ragad; 

Frigyet  sért  és  szent  kapcsot  pártütőn  bont: 

Könnyelműen  elhagyva  a  szülő  hont. 

Az  idegen  földön  mosolygva  fordul 
Feléje  a  szeszélyes   sors  kegye; 
Édes,   becses  hull  ösvényére  —  s  annyi 
Ok  versenyez,  hogy  boldoggá  tegye. 
S  néhány  év  hogy  lefutja  perczeit : 
Alig  van  futni  mért,  kivánni  mit. 

Palotája  kies  vidéken  épült, 
Hol  a  dús  természet  csudát  mivel, 
Fedvén  dombot  s  tetőt  órjási  fákkal^ 
A  völgyet  Pzép,  gyöngéd  szülöttivei; 
Lenn  gyors  folyó,   a  rét  abroncsa,  hol 
Az  áradat  kövér  síkot  locsol. 

Bőség  s  öröm,  béke  s   erény  a  házban, 
A  bennlakók  orczái  fénylenek; 
A  nő,  az  uj  hon  szőke   szép  leánya 
Szelid,  nemes  —  vonzalma  mély,  meleg; 
S  melyet  örök  jókedv  s  játéka  hord : 
Festői  kép  a  kis  gyermekcsoport. 

A  hála.   a   szilárd  polgári  érdem 
Arany  könyvébe  irta  már  nevét; 
Szava  döntő  a  náp  közt  s  a   tanácsban. 
Ha  jót  dijaz  s  fenyíti  azt,   ki  vét. 
Ugyefogyott,  szegény  fennhangon  áldja. 
Szivének   sincs  titkon  magára   vádja. 


87 


Szerencsés,  dús,  tisztelt,  —  és  mégse  boldog, 
Tagadja,   rejti  bár,   de  hasztalan! 
Arczán,  lényén   sok  rendkivüli  jel   szól: 
Hogy  e  szivnek  titkos,  nagy  harcza  van. 
A  hab  szabálytalan  rengése  fent: 
Mélyen  rejlő  nehéz   sziklát  jelent. 

Előtte  a  felséges  táj  kietlen. 
Roppant  ó  vár  csak  puszta  kőhalom, 
Az  emlék,   hir  s  a  hold  bűvös  világán 
Xincs   ősi  árny  a  bástyán,   a  falon  ; 
S  bár  volna  megjelenniök  szabad: 
Xem  ismerné  a  halvány  árnyakat. 

A  nap  nehéz,  az  éj  nem  hoz  nyugalmat. 
S  feléje  kik  szeretve  hajlanak: 
Övéi  közt  is  bús,  redős  e  homlok, 
Mosolyg  bár  a  nemes,  szelíd  ajak ; 
Verőfényes,  nyájas  völgy  ez,  —  felette 
Rideg  szirt  az,   sürü   köddel   befedve. 

Kit  a  csend  nyom:  megrezzent  a  zaj,  a  nyert 

Hozsánna,  melyet  a  hű  nép  rivall. 

Távol  mereng,  és  lelke  nincs  jelen,  ha 

Mulatva  ül  meghitt  barátival, 

A  kéz,  mely  gyászt  nem  oszta  senkinek : 

Kezet  szoritni  gyors,  de  jéghideg. 

A  kor  halad  s  az  évekkel  nem  enyhül 
E  néma  harcz,  talányos  gyötrelem: 
Ah,  ellene  a  széles  föld  határán 
Gyógyfü  csak  egy  távol  mezőn  terem. 
Az  a  nagy  s  régi  baj:  honvágy,  —  az  a 
Gyógyfü-termö  föld:  a  kedves  haza. 

Oh  a  honvágy...!   mit  a  hü  bujdosónál 
Nem  enyhit  a  szerencse,  hír  vagyon ! 
Magasb  lelken  még  tetszöbb  e  nemes  kín, 
(E  fénylő  rozsda  a  színaranyon). 
Mely  bár  emészt,  gyötör,  könyet  fakaszt: 
A  szenvedő  híven  ápolja  azt. 

A   honvágy!  mely  lelkűnkhöz  forrni  tiltja 
A  földet  és  javát,  ha  idegen.  — 
Szegény  beteg!  sok  évtől  ö  is  ugy  volt 
Mikép  a  nád  a  felvont  idegen: 
Már-már  repül...  Mit  egykor  zengni  hallá: 
Haza  hivá  az  a  hang  élve,  halva. 

S  érezve,  hogy  közelget  a  határhoz, 
Hol  bujdosó  pályája'  végi  lesz: 
Imígyen  szól  az  írás  Józsefével 
Az   ágy  körül  siró  övéihez: 
Áldásom  rátok...  de  esküdjetek  meg: 
Hogy  a  szülő  hon  földébe  temettek ! 


<'(> 


Denevér. 


Oh  ösmerünk,  jól  ösmerünk! 
S  kérdezzük  a  természetet: 
Mi  czélja  volt,  hogy  csuda  légy, 
Féreg-  s  madárból  összetett? 
8  keltsen  szokásod,  alakod: 
Ellenszenvet  s  utálatot? 

Hátrálsz,   eltűnsz  a  fény  elöl, 
Mint  kit  a  forgószél  sodor; 
Mig  fenn   öröm   s  élet  zajong : 
Rejt  hangtalan,   gyanús  odor! 
Jól   van...!   mért  is  sötétlenél 
A   nappal  tüneményinéi? 

Hanem  noihelyt  az  est  leszáll, 
Elhagyva  titkos  üreged: 
Repkedsz  bátran,   arczátlanul, 
Szemünk  csak  hogy  ki  nem  vered! 
Az  ember  elbúsul  ha  lát : 
Várhatja  már  az  éjtszakát... 

Tudjuk:   hogy  a  reggel  gyötör, 
Ls   vágyad  a  homály,   köd,   est, 
Nem  is  hiszszük,   hogy  hajlamod, 
Hogy  undok  bőrödet  levesd! 
—  De,   mért   vagy  olyan   nyugtalan? 
Kétség  nálad  mi   okra  van? 

Találgatod,  hogy  lenne  jobb : 
Elbújni  vagy  szálldosni  fenn? 
Ah,  nem  tudod:  mit  érís   eme 
Bizonytalan  szürkületen? 
Es   zavarod   nagy  a  miatt: 
Hogy  alkonyul-e  vagy   virad? 

őrizd 


meg, 


Őrizd  meg  oh   lány,  a  virágot 
Mely  fúrteid  közt  hervad  el ! 
Tanúd:  a  szép  órát  ha  várod, 
S  ajakidon  mosoly  ha  kel. 

Hogy  kecsesei  bájad  még  emelje; 
Halántékod  hűn  fonja  át.  — 
Es  szívesen  árasztja  kelyhe 
Letörve  is  jó  illatát. 

A  tengeren  ha  jel  mutatja: 
Hol  tört  hajót  a  bősz  elem: 
Éltünk  egy-egy  szép  pillanatja 
Miért  múljék  emléktelen!? 

Jelöld  meg  azt!  Melyet  bejárunk 
A  világ  tarka,  víg  mező, 
De  feledés  jön  ott  utánunk, 
S  mindent  bepókhálóz,  besző. 

Ha  majd  a  hajló  kor  s  az  élet 
Komolylyá  tesz,  gondokra  hív; 
Mint  őszi  nap  borong  kedélyed, 
S  ritkán,  lanyhán  hevül  a  szív : 

A  száraz  kis  virágra  esve 
Tekinteted  véletlenül: 
Illatja  ér  mint  akkor  estve  ... 
A  halvány  szín  elevenül. 

Meglebben  a  bűvös  fuvallat: 
A  táj  tisztül...  köd  s  pára  vész; 
Feltűnik  a  szép  múlt,  —  s  jutalmad 
Egy  édes,  boldog  óra  lesz. 


Pí 


Haldokló  mellett. 

Beteghez  hívtak.   Késő  éj   vala, 
CsiUagtalan,  mélységes  néma  éj; 
Félelmesebb   igy,  mozdulatlanul 
Mint  a  midőn  ég  és  fold  háborog. 
A  szivre  nagy,  zordon  teher  nyomult: 
A  semminek  kietlen  érzete. 

Zaj   nélkül  léptem  a  szobába,  hol 
Cend,  tisztaság,   de   sűrű   lég   vala, 
S  az  ellenzett  világú  mécs  homályán 
A  halavány,  nehéz  beteg  feküdt; 
Egyedül  volt.  Szegény  családtalan ! 
ösmertem  a  jámbor,  becsületes, 
Kevés  szavú,   de  nyájas  í'ériiút; 

Előttem  állt  egész  alakja :  a  mint 
Ujját  állán  nyugasztva  könnyedén, 
Reám  emelte  nyilt  arczúlatát 
És  hallgatott  a  szent  falak  között.  — 

Hozzája  lépve  észrevétlenül : 
Fénylő,   szúró  szempár  fordult  felém, 
Majd  visszakapta  gyors  tekintetét. 
Köszöntve  öt  tovább  vivém  a  szót : 
,Te  hivatal  barátom,  itt  vagyok !' 
„Jól  van,  —  jól !"  válaszolt  kedvetlenül 
És  szemeit  behunyta  hirtelen. 
Elalszik  tán.  Leültem ;  csend  leve. 
Minő  a  csend,  a  haldokló  körül! 

Néhány  perez  múlt  s  azt  vettem  észre,   hogy 
Csak  tetteti  s  nem  alszik  a  beteg; 
Szemhéja  szűk  nyilasán  kémlelé: 
Készülök-e  távozni?  Nem!  s  legott 
Keményen,  szólt,  —  nagyot  vetvén  magán,     - 

„Oh,  én  roszúl,  igen  roszúl  vagyok..! 

ügy  szaggat  itt...  meg  itt...  meg  mindenütt. 

E  gaz  betegség  még  bizony  megöl!" 

,Csak  türelem,  csak  bizalom !  —  Hiszen 
Még  nem  halál  a  terhes  nyavalya; 
Majd  felemel,   ki  a  kórágyba  tön! 
Az  Ur  tűrő,  kegyes;  —  hatalma  nagy 
Mely  visszahívhat  a   sir   széliről, 
Hogy  élj,  örülj,   s  ő  jóvoltát  magasztald! 
(Figyelmesen  nézett  rám  a  beteg.) 
De  életünk  bizonytalan,  rövid. 
Nem  toldhatjuk  meg  egy  araszszal  is ; 
így,  bármikor  hív  és   szólít  az  Ur : 
Meg  kell  nyugodnunk  bölcs  határzatán 
S  eme  fohászszal   hunyni   bé  szemünk: 
Atyám,  kezedbe  teszem  lelkemet ! 
(Nagy  visszatetszést  szültek  e  szavak.) 
És  látod,  sok,  sok  bú,  gond  és  baj  ér! 
Hol  bujdosunk,  az  élet  útain 

Könyek  borítják  a  nyomot ;  —  s  kezünk 

Sajgó  szivünkre  nyomva  szüntelen. 

Szeretteinket  a  sír  fogja  bé, 

Szemünkre  köd,  lelkünkre  bánat  ül, 

Zord,  puszta  lesz  az  élet  és  világ. 

Elfáradtunk,  fejünk  aláhajol 

S  magunk  sóhajtjuk  ezt:  elég,  elég! 

Jól  is  van  igy  !  —  A  porba  tér  mi  por, 

A  halhatatlan:  Istenhez  siet. 

Valóság  lesz  remény,  vágy,  sejtelem. 

Mélység,  titok  megnyitja  kebelét. 

Mi  a  halál?  uj  élet  útja  az. 

Holott  tartóst  nyerünk  törékenyért, 

S  bibort  öltünk  a  szennyes  rongy  helyett!' 

Ekkor  fejét  felkapta  a  beteg. 
És  képiből  kikelve   szólt  vadul: 
„Hiszed  te  azt,  mit  itt  nekem  beszélsz?" 
,Hiszem  !'  rebegtem  és  megrezzenek  . . . 
A  kitörés  váratlanul  esett. 

Tompa  M.  legtij.  költ.  7 

S  ijesztő  volt,  szó,   arcz,   szem  egyaránt. 

„Bolond  vagy...!   mégse,  oh  te  nem  hiszed, 

Nem  hiheted  e  zavaros  mesét...!" 

S   a  csont-kép  próbált  rám  mosolygani; 

(El  nem  felejtem  e   szörnyű,  ez  álnok 

S  undok  mosolyt,  melylyel  megnyerni  a 

Hitetlenségnek  engem,  ő  akart). 

És  folytatá:   „adj  jelt  tehát,   ha  tudsz, 

Mutass  nekem:  ki  onnan   visszajött. 

Hogy  tőle  halljam,  ott  túlnan  mi  van? 

Képmutató,   álnok  pap  a  ki  vagy ! 

Gonosz  játék,   melyet  velünk  ti  űztök ! 

Hirdetve  azt,   mi  bántó   s  képtelen. 

A  kisded,  a  mint  ért  s  figyelni  bir: 

Rettegtető,   nyiigzö  tan  rabja  lesz ; 

S  menekni  nem  bir  ifjú,  férfi   s  agg. 

Élő,  haló  ama  nyomás  alól! 

Oh  ez  se,  az  se!  rémet,   árnyakat 

Mutattok  ennek  is  végperczein !" 

—  Gyengült  a  hang,  a  fű  alásülyedt.  — 

, Szegény  testvérem,  eszmélj,  csilapulj! 
Félre  beszélsz!  a  láz  zavarta  meg 
Nyilván   eszed,   s  onnét  e  zűrzavar , . . 
ösraértelek,   erkölcsös   és   szelíd, 
Istenfélő  valál  te   s  nem  gonosz . . .' 

„Nem  ösmerél!  —  Istentelen  valék! 
Olyan,  minőt  e   szó  jelent  neked! 
De  mely  nekem  csak  ezt  tévé:  okos. 
—  Rövidlátó !  —  minőkből  a  világ  áll! 
Szemedben  tígy-e,  az  mind  jó   s  igaz 
Ki  a   bíró  s  törvény  előtt  nem   állt. 
Vagy  nem  volt  a  pelengérhez  kikötve, 
S  nem  bélyegzé  meg  a  közvélemény? 
Ki  rendes,  a  szabályt  nem  hágja  át. 
Ki  áldozó,   alamizsnát  ki  oszt 
S  a.  templomban  buzgón  imádkozik? 
Hahaha!  én  jól  játsztam;  a  szerep: 
Gonosz  levén,  igaznak  látszani ! 
S  a  megbánás  nem  háboríta;  —  volt 

7» 

Étvágyam,  álmám  és  becsületem. 

Éltem...  kaczagtam . . . !  egy  két  óra  még, 

Midőn  lejátszom  a  bohózatot: 

S  mindennek  vége,  vége  lesz  örökre...! 

Nincs  semmi!  és  nem  is  kell!  —  hit,  jövő, 

Remény,  megvetlek  én  s  elútasitlak...!" 

—  így  szólt,  de  szólt  nagy  háborgás  között. 

,Boldogtalan,  mért  nem  vagy  hát  nyugodt? 

Mi  e  vivódás,   e  kétségbe'sés  : 

Mely  hányja,  tépi  bőszült  lelkedet..?' 

Nem  folytatám.  Hosszú  szünet  leve  . . . 
A  mécs  ingó  világa  mozgatá 
Az  ellenző  árnyát  az  ágy  felett. 
Verejték  lepte  a  kór  homlokát, 
Lélekzetét  fuldokva  szedte;  nagy 
Nehéz  harcz  volt,  mit  látszók  küzdeni. 
Vergődve  mint  a  rémült  skorpió. 
Mely  vég,  halálos  csípést  tőn  magán. 

Mozdulatomra  felriadt . . .  merőn 
Nézett  reám,   s  felém  nyujtá  kezét . . . 

,Boldogtalan,  miért  nem  vagy  nyugodt! 
Felelj  meg  e  kérdésre  tenmagadnak! 
Mondod,  hogy  jól  tevéd  a  mit  tevéi: 
Emlékidből  végy  hát  enyhűletet! 
Üres  beszéd:  hit,  lelkiösmeret? 
Fogódzál  a  gúny-  s  tagadásba !  —  lm 
Itt  a  világ,   tartson  meg  a  világ! 
Mi  háborit,  ha  túlnan  semmi  sincs?' 

Felkeltem  ágya  széliről:   de  ő 
Reám  szökött  mint  a  vad,  és  kezem 
Rekedt  kiáltás  közt  ragadta  meg: 
„Ne,  oh  ne  hagyj  itt  vallás  embere! 
Oh  hallgatom  már,  hallgatom   szavad! 
Irtózom...  félek...  s  nem  tudom  mitől...? 
Hah,  mondd  meg:  mit  tegyek?  hová  legyek?'* 

S  mondám:  ,Bízz'!' —  „Nem  merek!" —  ,Higyj.* 

„Nem  tudok!" 
„Taníts  meg  rá:  mikép  kell  bízni,  hinni? 
És  . . .  távolítsd  el . . .  innen  ...  a  halált . . . !" 

Kezem  folyvást  szorítva,  hátradőlt, 

S  inkább  nyögött,   sírt,  mint  szólt  a  beteg; 

Nem  fedte  már  verejték  homlokát, 

ónszínüvé  változtak  a  szemek, 

S  körültök  ott,  hol  a  köny  útja  van, 

Fényeses,   vörhenyeg  szalag  vonult, 

S  az  arczot  gyenge  csuklás  rángatá . . . 

E  száraz  sírás  iszonyú   vala! 

Láttam:  hogy  véglobbot  vet  a  kanócz, 

Hogy   szólanom  kell   s  gyorsan...  a  midőn 

Remegni  kezdtek  a  tagok,   s   belém 

Fogózva  még  inkább,  a  kór  nyögött: 

„Nem,  —  nem  megyek!".   —  De  elment,  halva  volt. 

Kivéve  a  halottéból  kezem: 
Egy  székbe  rogytam...  elhagyott  erőm 
A  borzalom  s  felindulás  miatt. 
A  jelenet  mélyen  hatott  reám . . . 
S  némán  ülvén  az  éji  csendben  ott: 
Szél-lebbenést  gondoltam  érzeni; 
Szines  felhőt  látott  behunyt  szemem 
S  egy  kéznek  ujját  a  felhő  között. 
Elmémre  sok,  nagy  gondolat  tolult: 
Elet  s  halál . . .  lélek   s  test . . .  öntudat 
Meg  nem  haló,  fulánkos  férgei . . . 
Örök  biró...  Ítélet  s  fizetés 

Karácson  estéjón. 


Nem  hallod-e?  kopogtat  valaki , . . 
Told  hátra  édes  anyjok  a  reteszt! 
Setét  van  künn  s  erősen  fú,  esik... 
Ereszd  be  a  szegény  utast,  ereszd! 
Boldogtalan  kinek  ma  útja  van, 
S  ott  éri  a   szent  est  hol  idegen .  . . 
Csak  erre,  erre!  bátran,  egyenest,  — 
A  szó  elég  jókor  lesz  idebenn! 
—  Ah,  ifjú  s  vándor  mint  a  mi  fiunk! 

Isten  hozott!  oldozd  le   saruid'   — 

Jól  ég  a  tűz  melengesd  fel  magad! 

Szemközt  fogott  a   csapkodó  vihar: 

Hajfürtöd  a  két  orczádhoz  tapadt ! 

Hja,  szenvedés  az  utas  élte  most..! 

Szél  ostora  s  köd  a  kísértete ; 

Ember  s  hajlék  öröm  reája,   kit 

Éhes,  vonító  vad  kisérgete. 

■^—  Nem  jársz-e  künn  te  is  szegény  fiunk? 


Elébb,  elébb !  ugy  hátra  mért  vonulsz  ? 
Tied  köztünk  az  asztalnál  a   hely; 
Szerény  tálunk  mellett  bor  és  kalács, 
Elégülj  meg,  vidulj  fel  s  ünnepelj ! 
Vendégünk  vagy;   S2;állást  ad  e  fedél, 
S  alatta  szél  —  hideg,  ne   félj  hogy  árt! 
Megosztjuk  a  mi  jót  nyei'énk  veled. 
Nyújtsd  közelebb  azt  az  üres  pohárt... 
—  Hol  ünnepelsz  te  most  —  jámbor  fiunk? 

Aztán  beszélj  hadd  halljam  a  szavad, 
S  hogy  ifjú  szívednek  mily  álma  van? 
Nagy  czél  után  kellett  eredned,  a 
Széles  világnak  ily  íiatalan! 
Élnek-e  még  szüléid,  a  kiket 
Ugy  érdekel  szerencséd  és  bajod? 
Hazafelé  fordúl-e  már  utad, 
Vagy  a  tieid  még  messzebb  hagyod? 
—  Mikép  az  a  mi  kedves,  rósz  fiunk! 


Mert  úgy  van  az !  oly  balga  a  szüle  : 
Hogy  a  fiak  serdült  korára  vár... 
Akkor  kiszállanak ...  S  árván  marad 
Üres  fészkében  az  anyamadár. 
Bár  szüntelen  fáj,  fáj...  ilyenkor  ont 
Az  a  hiány  legkeserűbb  könyüt: 
Midőn  az  édes  vagy  szent  alkalom 
Nagyot,   kicsinyt  a  háznál  egybegyüjt .  . . 
—  Mikor  térsz  meg  mi  várvavárt  fiunk  ? 

Mikor  telnek  be  édes  álmaink..?! 
TJgy  lenne  majd  végóránk  is  nyugott . . 
De  im  éjfélt  üt,  —  a  hivő  világ 
E  nagy  s  dicső  ünnnepre  eljutott:  — 
Hogy  reggel  uj,  szent  érzések  között 
Hallhassuk  a  váltság  örök  szavát: 
Hajtsuk  fejünket  nyugalomra  most;  — 
Jer,  a  vetett  ágy  vár...  jó  éjtszakát! 
—  Jó  éjtszakát  mi  szeretett  fiunk! 

18  6  3. 

Jer,  jer,  s  a  dűlőkön  tekints  el! 

Járd  bé  a  halmot  és  mezőt : 

Mely  máskor  annyi  drága  kincscsel 

Biztatta  a  szántóvetőt. 

Hajlott  kalászban,  habzó  fűben: 

Remény  mosolygott  teljesülten. 

Pusztán  leled  most  a  vidéket. 

Elszomorít  tekintete  .... 

A  rét,  hamvas  mikép  az  égett, 

Nincs  fűszeres  lehellete.  — 

S  mely  ingyen,  búján  terjed  a  gyom 

Sikertelen  küzd,  hogy  fakadjon. 


Midőn  a  hűsebb  est  alájő, 
S  csendesség  van  távol  közel: 
Nem  a  megért,  ingó  kalászfő 
Mely  hallhatón  zizeg,  neszel . . . 
A  fü  torzsát  metéli,   ortja 
Bogaraknak  nyüzsgő  csoportja. 

Ez,  nem  az  ősz  várt  pusztasága, 
Melyből  a  pajta  megtelik; 
Midőn  a  megfáradt  barázda 
Pihenni  vágy  kikeletig, 
S  hasznáról,  mit  a  gazda   vett  el : 
Kövér,  szines  tarlója  a  jel. 

Csapástól  most  a  föld  kietlen! 
Az  elet  érverése,   áll; 
Vénség  az  ifjú  kikeletben, 
A  termő  nyár  ölén  :  halál. 
Melyben  mi  él  még,   sorvad,   elvész 
—  Az  Ur  dorgál,  övé  ez  a   kéz! 

Ez   int  s  meddő  az  éj,   a  hajnal, 

A  felleget  szél  hajtja  szét ; 

S  tüzes  nyíllal  lövetve  nappal 

A  tikkadó  föld  kebelét: 

Ezt  megrepeszti  hosszan,  mélyen  . . 

S   szivünk  gyötrelme  szól   sebében! 

Ki  fenn,   szarvat   szoktál  emelni: 
Alázd   meg  oh  ember  magad! 
Erőd,   nagyságod  íme  semmi .  . . 
Mit  gögöd  oly  gyakran  tagad! 
Mért  állsz  tétlen,  csüggedve,   némán: 
A  pusztulás  rideg  tájékán?! 

Az  Ur  erős,   igaz  —  nyomorral 
O  a  ki   sújt,  ö  a  ki  int: 
De  jó  is,  —  bölcs  gondjába  foglal 
Mindent  mi  van :  nagyot  kicsinyt ; 
Ott  áll  az  ember,   porszem,  fűszál. 
Ot  ismerd,  féljed  s  benne  bizziíl ! 

Bérez  és  lapály. 

„Hallgassátok  meg  szavunkat, 
A  kik  fenn  a  bérczen  laktok ! 
Holott  köd  jár,  rövid  a  nyár, 
Közel  felhők  méhe  csattog; 
S  megfelezi  a  fukar  föld: 
Mit  a  szorgos  kéz  belevet; 
Nappal  terhes,  éjre  félős;  — 
Iga,  tengés,  kín  az  élet. 


Fogadjátok  meg  szavunkat: 
Száljatok  le  a  lapályra ! 
Termő  partok  közt  foly  itt,  a 
Folyamok  gyors,  népes  árja.  - 

Gazdagulni,  boldogulni 
Vár  a  síkság,  a  fenyér  lenn; 
Jertek,  jertek  lakni  hozzánk, 
Legyünk  egy  són,  egy  kenyéren! 


Nyereség  lesz  együtt  élni  — 
Mély  aknában  kincset  ásunk, 
öszveszántjuk  mezeinket. 
És  közös  lesz  garmadásunk. 
Tér  vadából,   tó  halából 
Meg  nem  csonkul  a  jogos  rész; 
Egy  pohárból  isszuk  a  bort: 
Mikor  szivünk  bánatos  lesz. 


Jegyet  hordtok,  s  ez  mutat  most 
Makacs,  érdes,  elvonult  fajt; 
Kemény  erkölcs,  durva  köntös 
Lágyul,  enyhül  s  finomul  majd. 

A  szilaj  fiu  lovag  lesz.  — 
S  hó  nyakára,  a  magaslat 
Megszelídült  vadgalambja, 
Selymet  illeszt,  gyöngyöt  aggat. 


Megmutatjuk  városinkat, 
S  bámulat  visz  rajtok  által; 
Bennök  minden  szép,  merész,  nagy, 
És  határos  a  csudával! 
Láthatjátok  csarnokinkat 
Úszva  fényben,  rakva  diszszel; 
Hol  zaj,  illat,  lakma  és  élv  . . . 
Melyet  boldog  a  ki  izlel. 


A  világot,  nagy  világot 
Mi  fedezzük  fel  tinéktek; 
Uj  a  lég  is,  uj  a  föld  is, 
Melyet  szivtok,  melyre  léptek! 

Tompa  M .  leguj.  költ.  í* 

Mért  kövön,  mohon  sanyargni? 
Ülni  szűk  völgy  börtönében? 
Jertek  a  lapályra  lakni . . . 
Itt  az  élet,  itt  az  éden!' 


„Értjük:  a  sík  mily  derűs,  dús; 
A  folyam  bő,  népes  és  gyors; 
Mennyi  áldás,  fény,  dicsőség! 
S  mindazt  birni:  kedvező  sors; 
De  közöttünk  nincsen,  a  ki 
Kérje  nyiltan,  lessé  titkon  ; 
Itt  kívánunk  élni,  halni: 
Hegyeink  közt,  halmainkon ! 


Jó  nekünk  a  régi  erkölcs. 
Büszkeség  az  ősi  bélyeg, 
"És  a  köntös,  mit  apáink 
Ránk  hagyának,  viselének; 

Szép  az  ifjú  arcza,  bátor 

Nap  elfogja,  szél  kifújja; 

Hadd  legyen  csak  vadvirág,  lomb. 

Lányainknak  koszorúja! 


A  sóvárgott  boldogságra: 
Sok  és  drága,  mind  kevés  még  ; 
Életünkhöz,  örömünkhöz 
Több  van  annál:  van  elégség; 
Szíves  munka  díja,  haszna 
A  barázdán  visszatérül, 
Értt  gyümölcsöt  hullat  a  fa, 
S  méz  csorog  le  törzsökérül. 


Bírjátok  a  czifra  várost! 
Minket  nem  von  csarnok,  oszlop, 
S  lázas  óra,  mit  a  dőre. 
Az  éjből  a  nappalhoz  lop: 

Nem  sóvárgunk  kényelemre, 
Sanyar,   tűrés   szokva  nálunk; 
Szokva  harcz,   vész ;  —  reng  az  erdö» 
S  nyugodalmas  benne  álmunk! 


Olyan  édes  a  miénknek 
Tudni  e  tájt  völgyet,  ormot! 
Hü  védelme,  hő  szerelme 
Sziveinkkel  egybeforrott. 
Rázkódjék  meg  bár  az  ég,  föld, 
A  hegy  a  rónára  dőlve : 
Senki  meg  nem  hűt  iránta, 
Nem  szakaszt  el  semmi  tőle!" 

A  boríszához. 


Világodat  ki  vígan  éled ! 
Királyilag  s  nyugton  fecsérled 
Mit  a  fukar  perez  osztogat; 
Mig  más  lenéz,   megró,   elítél: 
Oh  én  irigylem  sorsodat ! 


Bolondságban  bölcs,   dús  szegényül, 
Szerencsés  vagy  szerencse  nélkül.  -- 
Nyugton  ballagsz  járt  utakon; 
Nem  futsz  az  ingovány  lidércze 
Hiú  remény  után  vakon. 

Vágyad  könnyen  s  gyúltába'  czélfér: 
Hajt  a  borág,  —  s  a  csalfa  czégér 
Lóg  mindenütt,  unszol,   becsal . . . 
Belől  fogad  szép  szó,  tüzes  szem, 
Vár  a  kedvet-szító  ital. 


S  még  némán  ülsz,  nem  nyúlsz  borodhoz: 
A  jó  sors  víg  barátokat  hoz; 
Valamennyi   korhely,   de  hü: 
S  minő  órák !   mint  tombol  a  szív . . . 
Ha  szólni  kezd  a  hegedű. 


Megszépül  a  világ  s  kitárul . . . 
Szivárvány  int  a  láthatárrúl, 
Zöld  ágon  ül  dalló  madár; 
örömben  reng  a  tiszta  csermely 
S  a  szellő  azt  susogva  jár. 

A  bor  s  a  jókedv  árja  pezsdül 
Szép,   szép  az  élet  mindenestül! 
Után,  mely  rózsás,  'egyenes: 
Igazság,  béke  csókolóznak  . . . 
Hibás  az,  ki  hibát  keres! 


Hol  volnának  szirtek,  mocsárok? 
Nincs  itt  kétség,  nyomor,  seb,  átok. 
A  más  mellére  nincs  ki  hág... 
Olyan  jó  s  boldog  minden  ember . . . 
Éljen  e  szép,  dicső  világ! 


így.  —  S  elszunyadsz  a  csárda  padján. 
Kemény  az  a  diófa,  —  hagyján ! 
Elég  finom  pelyhhel  tömött 
Párnán  óhajtják  a  te  álmád. 
Mely  ringat  lágy  karok  között. 

Igyál...  igyál.  Boldog  halandó! 
Lehetnék  bár  hozzád  hasonló: 
Olyan,  ki  a  pohárhoz  ért; 
Fagyos  józanságom  cserében 
Odadnám  a  hő  mámorért ! 


Csalódni  és   szunyadni   vágyom... 
Hogy  az  élet  mindig  ne  álljon 
Torzképivel  szemközt  velem; 
Mert  kín  mindent  érezni,  látni 
így  józanon,  igy  éberen. 


Küzd  sok  nehéz  kérdéssel  elmém, 
A  bog  csalárd  végét  ha  lelném : 
De  bontva,  még  inkább  kötöm  j 
El-elhagyom,  meg  iijra  kezdem.... 
Munkámban  nincs  süker  s  öröm. 

Remegve  várom  a  majd   mi  lesz; 
De  hallgat  a  szó,  nyugszik  a  kéz 
Mely  rögtön  alkot  s  romba  zúz; 
A  multat  kérdem  a  jövőről . . . 
De  nincs  tanács,  nincs  kalauz..! 


Gyötrődöm  és  lelkemre  gyűl   sok. 
Az  álló  ködben,  mely  körül-fog 
És  nem  vonul  alá  se  föl: 
A   gondolat ...   a  gondolat  hajh 
Az  észt  rabolja  el  s  megöl ! 

A  hajó. 

Megszűnt  már  a  vihar,    felhők  nem  dörgenek, 
S  még  zúg  a  tenger,  e  tajtékzó  szörnyeteg 
Keblében,  a  melyet  a  szélvész  fólzavart: 
önerő  táplálja  a  rémes  zűrzavart. 

Hol  a  hajó :  mely  a  habok  gyüremletén, 
Az  örvények  felett  átsiklott  könnyedén, 
S  vitorla-szárnyakon  vigan  repülve  ment? 
Hol  a  kevély  s  erős  hajó...?  temetve  lent! 

Derékban  heveder  szorítva  s  védve  pánt: 
Pontos  kormánya  volt  s  ügyes,  ki   véle    bánt; 
A  szélbe  sokszoros  vitorlát  fejte  Iji; 
Nagy  s  drága  kincseket  titkoltak  rejteki. 

Kik  a  hajót  bírák :  vidáman,  délczegen 
Járdaltak  a  szellős,  napos  fedélzeten; 
De  a  nyirkos  fenék  deszkái  közt,  alul 
Zord  képű  emberek  ülének  szótlanul. 

Habár  közel,  mily  más  világ  az  ott  s  ez  itt! 
Mig  járja  a  hajó  vizek  sík  mezeit. 
Melyet  kimond  az  ajk  s  titkon  az  elme  szö: 
Hang,  vágy  és  gondolat  mind  oly  különböző. 

,Mily  pillanat!  most  kél  a  nap...!  s  ég,  víz  kigyúl. 
Káprázik  a  szem  s  a  lélek,  csudáitúl !' 
„Az  ég  boltját  homály  vagy  fény  borítsa  bár: 
A  szűk  hajóüreg  nekünk  a  láthatár!" 

, Elmúlt  már  ennyi  nap...  elmúlva  annyi  még: 
Feltűnik  a  part,  rév  s  az  ösmerős  vidék...' 
„Mindegy:  ha  tán  nyugodt  öbölbe  zárkózunk, 
Vagy  a  nyílt  tengeren  kóvályog  árboczunk!" 

, Színt  vált  a  víz...  im  a  nap  arcza  mint  tüzel .. . 
Félő:  hogy  változik...  hogy  a  vihar  közel...' 
„Mily  lomhaság!  hajónk  alig  lendül  s  megyén 
Az  éjjel  még  kemény  táncz  lesz,  —  de  hadd  legyen !" 

, Kitört  a   vész !  ropog  vitorla,  és  kötél ... 
Munkára  a  ki  bir,  helyére  a  ki  él!' 
Szorul  a  szív,  de  a  válságos  pillanat 
Erőt  fokoz  s  ijedt  bátorsággal  ragad. 

.„Szél  s  tenger  összevesz . . .   szegény  naszád,  neked 
Szerencse,  a  vitát  ha  végig  nézheted  !" 
És  minden  arcz  nyugodt,  minden  kar  öszvefont;  — 
Egykedvűn  nézik  :  hogy  a  gyilkos  ár  beront. 

S  mig  összeütnek  a   zajgó  hullámkörök : 
Valami  ugy  kaczag,   sikoltozik,   hörög.... 
Mily  zakkanás,  robaj:    midőn,  a  vad  futam 
Közben,  egy-egy  súlyos  horgony  alázuhan ! 

Örvény  fogadja  be  az  olcsó  s  drága  súlyt, 
De  a  haszon  kevés,  mit  kidobása  nyújt ; 
A  lég  örvényzik  fent,  alant  a  mély  özön . . . 
Sírnak  . . .  kiáltanak  . . .  nincsenek  eszökön. 

,Lohadj   hullám,  lohadj !  fáradjatok  szelek  ! 
Oh  éltem  s  kincseim,  mikép  is  mentselek ! 
Csupán  egy  deszkaszált:  gyarló,  kétes  tutajt, 
Min  a  szél   valamely  sziget  partjára  hajt!' 

„Zuhanj  hullám,  zuhanj !  kaczagjuk  bősz  dühöd, 
Melyben  e  nyomorult  hajót  hányod  s   ütöd. 
Nyisd  fel  mélységeid  szilaj,  sötét  elem: 
Benyelsz,  elveszni  látsz,  —  de  félni . .  .  félni  nem ! 

Élet,  halál?  velők  minket  alkudva  láss! 
Mit  nyujta,  mit  vesz  el  ?  könnyű  a  számadás . . ." 
És  szörnyű:  mig  együtt  pöröl,  —  kiált  s  felel 
A  lázongó  tenger,  a  lázongó  kebel! 

Hallá  a  mélység  e  merész,  vad  szózatot, 
S  ingerié  tán  e  nép,  mely  meg  se  borzadott. 
Vagy  rokonszenv  hatá  meg  a  borzalmas  árt: 
Mert  annyi  zord  szivet  rögtön  karjába  zárt. 

Hol  a  kevély  hajó,  mely  mint  madár    repült? 
Boldog,  boldogtalan  népével   elmerült . . . 
A  vész  felhői  már  csak  távol  dörgenek: 
S  még  zúg  a  tenger,  e  tajtékzó  szörnyeteg. 

A  madarak  módjára. 

Az  idő  már  őszre  fordult, 

Erdő  lombja  gyérül.  — 

Magas  fűszál  virradatra 

Megőszül  a  dértül. 

Ki  egy  nyájas  kort,  szeretve 

És  dalolva  végze: 

A  madárnak  szél-  s  esőben 

Omlik  egybe  fészke. 


Tavaszkor,  a  szép  de  múló 
Idő  érzetével: 
Szárnyasoknak  fiirge  népe 
Nagy  sietve  fészkel. 

Édes  vágya  teljesültét 
Epekedve    várja . . . 
S  alkot,  épit  hevenyében, 
—  Madarak  módjára. 


Ez,  megszáll  a  zöld  vetésben 

S  rög  megett  tanyázik, 

Gyenge  bástya,  mely  esőben 

Könnyen  széjjel-ázik. 

S  mit  a  szél  is  földre  hajlit, 

Elmetél  a  sarló: 

Búza  szára  oly  törékeny, 

S  .  oltalomra  gyarló. 


Az,  lakást  a  kert  zugában 
Csak  közelre  néz  ki. 
Nincs  gyanúja,  mely  lakatlan 
Tájra  menni  készti. 

Erősségül  hordva  tüskét, 
Kényelemre  pelyhet: 
Megvan  a  lak,  —  benne  minden 
Megvan,  a  mi  kellett. 


Üti  sár  a  fészke  ennek, 
S  nem  törődik  avval: 
Hogy  a  melyre  felragasztja; 
Magas,  ódon  a  fal.  — 
Annak,  jó  a  tó  vizére 
Törve  hajló  gyékény, 
Hányatván  a  szél  s  dagálynak 
Vészes,  csalfa  kényén.  — 


Az  idő  már  őszre  fordult, 
Nap  világa  hűlve; 
Bús  az  élet  arcza,   gyorsan 
Omlik  össze  müve. 

Tompa  :il.  leguj.  költ.  9 

S   a  madár,   bár  lássa  fészkét 
Eltiporva  földig: 
Építménye  pusztulásán 
Meg  nem  illetődik. 


Mihelyt  elmúlt  a  komor  tél 
S  pezsg  az  élet  árja: 
Öt,  az  erdő,   lombos  ágán 
Édesgetve  várja; 
Mihelyt  a  sziv  hő,  családi 
Érzelemre  gyúlad: 
Maga  is,  a  maradék  is 
Könnyen  rakhat  újat. 


Gondja,  tiszte  nem  soká  tart, 
S  nincs  szivére  kötve: 
A  jövendő  nemzedéknek 
Bái'mi  sorsa,  üdve. 

Felnövelvén  a  kiszállni 
Nyugtalan  családot: 
Ennek  ajkán  nem  leend  ö 
Átkozott,  sem  áldott. 


A  nyomort,  a  maradéknál 
Nem  tetézi  szégyen: 
Hogy  az  ősök  alkotványa 
Csorgó,   düledékeny. 
Nincs   ok   a  kimúltak  álmát 
Háboritni  váddal: 
Hogy  megronták  a  jövendőt 
Lóhaságuk  által.  — 


Az  idő  már  őszre  fordult, 
A  fa  lombja  sárgul; 
Madárfészek  elhagyatva 
Lefordul  az  ágrul. 

9* 

Meg-megzúdul  a  fagyos  szél 
Gúnyoló  nótája: 

—  Balga  nép,  a  percznek  épít, 
Madarak  módjára!! 

A  szeretet. 


Felkölt  az  inség  zordon  angyala, 
Parancsát  osztva  bősz  szolgáinak; 
És  a  sötét  had  el-szétnyargala  .  . . 
Pusztitni  gyors,  erős,  —  engedni  vak. 
Járvány,  égés:  tanyát,  várost  keres, 
Halmot,  mezőt  a  rekkenő  aszály: 
Hogy  a  midőn  gond,  baj  már  is  feles: 
Kenyér  nélkül  maradjon  annnyi  száj. 


—  Hah,  mily  szín  lesz  az  emberen,  midőn 
Elhullni  látja  mint  Jób,  nyájait! 
S  nem  állhatván  a  lángoló  tetőn: 
Ajtót  korom-,  füst-,  zsarátnakba  nyit! 

Gyönyörködöm:  ha  jobbat  vár,  mikor 
Csak  változást  hozok  rá  uj   bajul;  — 
És  ö  rendet,  jogot  lábbal  tipor, 
A  fájdalom  miatt  megszilajúl. 


S  nyujt-e  vidúlást  hegy,  völgy  képe?  NemT 
Réten,  barázdán  kisül  fű,   kalász; 
Lesz  nyilt  keblével  a  föld  éktelen 
S  önhamvában  feloszló  hulla,  váz.  * 

....  Imát   hallok :  mely  kárhozik,  tagad, 
Kaczajt  üt  ajkam,  hogyha  láthatom 
Az  embert,  mint  éhes  fenevadat 
Verekedni  egy  íznyi  falaton! 


S  hozott  bajt,   kínt  de  a  setét  öröm 
Korán  volt  a  megsujtolt  emberen  — 
Nem  bírt  mozditni  a  határkövön, 
Hogy  sziv  szi\li("z   legyen  hűlt,   idegen; 

Az  érzés  nyugtalan   felrezzene 

És  rendbe  hozni,  mi  feldúlt,  zilált: 

Kinyúlt  a  munkás  részvétel  keze;  — 

—  Az  ember  szenved,  a  testvér  kiált...!! 


Levél,   szirom  ha  csüggedt,  halavány, 
És  szomjúság  epeszti  a  kehelyt: 
Kicsiny  a  csepp,  mit  a  nap  hajnalán 
A  szánó  ég  szül  és  a  földre  ejt; 
Kicsiny  a  csepp,  de  áldott,  enyhitő, 
Egy-egy  nap  élte  biztositva  van, 
Míg  felleg  gyűl  s  jön  a  régvárt  idő, 
Melyben  eső  hull  csendes-gazdagan. 


Hull  a  köny  is  . . .  szűnik  milljók  jaja. 
Világ  gyúl  a  nyomor  vermén,  alant  ; 
Megnyílik  a  paloták  ajtaja, 
Behíva  meztelent,  hajléktalant. 

Megindulással  van  szem,  szív  teli . . . 
Nagy  ós  kicsiny,  szegény  s  dus  egyetért; 
A  kalibák  lakója  megszeli 
Az  éhezőnek  barna  kenyerét. 


Ali,  e  nehéz  seb  közösen  sajog . . . ! 
Mi  egynek  árt:  mindnyájunkat  fogyajt. 
Ragaszkodást   szültek   nyomor,  bajok, 
S  megosztunk  most  fájdalmat  és  sóhajt. 
Hadd  hivja  vissza  bősz  küldötteit 
A  rontó  szellem,  szégyent  a  ki  vall . . . 
Nem,  nem!  a  legkisebb  se  vész  el  itt! 
—  lm  az  oltár,  hü  áldozóival! 


S  kiben  mindennek  teljessége  lett: 
Szent  égi  láng!  magasztos  hatalom! 
Jelen  van  az  áldozók  közepett 
A  Múzsa  is  e  szerény  lapokon; 

Tömjénnel  jött  fénylő  oltárodig, 
Honnan  minden,  mi  nagy,  szép  s  jó,  ered, 
Kiben  áll  a  világ  s  megtartatik. 
Te  égi  láng:   szeretet,   szeretet!! 

Jóczik  Jónás  futása. 

(Saját  napWjáből.) 

Tűrjek  még  tovább  is?  nem!  holnap    megszököm! 
Hadd  vesszen  mindenem ,    tűzhelyem,   küszöböm . . . 
Ez  biztos  lakozást  ugy  se  nyújt  már  nékem, 
S  hatalmat  vesz  rajtam  annyi  ellenségem. 

Kik,   mik?  Nevöket  is  eralitem  nagy- félve: 
A  sok  gyűjtő,  szedő,  kérő  s  több-eféle ; 
Meglopnak,  rám  törnek  kifeszített  ívvel, 
Nem  kéziv,   de  az  is  gonoszul  veszít  el. 

Mindig,  mindig  fizess,  alapíts,  adj,  segélj ! 
S  tudják   szóval:  szent  czél,  s  az  áldozat  csekély. 
De  nekem  nem  elég  a  köszön öm-kamat, 
Féltem  a  húzástól  pénzemet,  fogamat. 

Nem  oly  régen  történt  az  én  megromlásom. 
Hogy  igy  vagyok,  eme  keserves  rováson; 
Mentve  volt  e  kegyes  csapástól  a  házam, 
Attól  hermetice  magamat  elzártam. 

Azt,  a  ki  kérni  jött,  kéréssel  előztem. 
Kárvallott,  káromról  hallott  panaszt  tőlem; 
Köszvényes  volt?  engem  a  nyilalás  szúra, 
És  békével  elment —  hasonszenvi  kúra! 

Ha  láttam,  hogy  jön  a  legátus  vagy  barát: 
Nyakamba  kerítek  valami  rósz  barát; 
Eléjökbe  mentem;  s  míg  mosolygtam  titkon. 
Sajnálkozva  mondám:  nincsen  az  úr  itthon! 

Lutherek,  Kálvinok  legyenek  áldottak: 
Hogy  egy  tudományban  meg  nem  állapodtak  ! 
így  bár  melyik  részrűl  került  az  egyházíi: 
Ez  vagyok...  az  vagyok....  el  tudtam  odázni. 

Ki  jól  rejtőzködvén,  jól  ólt:  az  én  voltam, 
Nem  adtam,  nem  kértem,  nem  forogtam  szóban ; 
Hanem  jött  a  csapás,  még  pedig  egyszerre .... 
El  valók  árulva,  fel  valék  fedezve! 

Nem  tudom:  ki  által  történt  ez,  s  miképen? 
Versirást  nem  űzök,  nem  jött  ki  arczképeni; 
S  im  Pest-  s  Bukurestben  ösmérve  van  most  a 
Jóczik  neve,  czíme,  lakhelye  s  a  posta. 

S  özönlik  ív  s  levél,  —  szakasszunk  fel  egy  párt,  ■ 
ösmert  buzgósága ...  no  hiszen  csak  azt  várd ! 
Más:  jótékony  album,  tüz,  viz,  sáska  ellen. 
Tiszta  jövedelme ...  a  zsebedbe  szélien  ! 

Barátim  unszolván :  im  ez  elmezsengék . . . 
Hadd  élvezzék  azok,  a  kik  úgy  esengek ; 
Rég  érezzük  hiját  egy  toronyórának . . . 
Biz  azt  én  is  érzem,  —  jó  lesz,  ha  dudálnak ! 

Harangot  öntetünk,  orgonát  hozatunk; 
Erdőt,  nádast  irtunk;   csatornát  vonatunk: 
Mert  malmunk  van,   de  viz  nincsen  a  zsilipen  . . . 
Mind  szép  lesz,  mind  jó  lesz,  —  az  Isten  segitsen! 

Hát  ez  mi?  bő  s  hosszú,  —  fagadjunk    pap    írja 
Csupa  kenet  s  locus,  —  szinte  fog  a  zsírja; 
Próféták  szelleme,  szentek  szava,  vére, 
Beh  könnyen  is  ütnek  ma  kótyavetyére ! 

S  mit  a  posta -iszák  ilyen  rémi  tőn  önt: 
A  levél  göngygyé  nő,  majd  csomag  lesz  s  bőrönd; 
Kép,  naptár,   könyv.. .  s  minő  szép   szóval  kisérik* 
Summája :  hogy  mindezt  eladottnak  nézik ! 

Végre  a  bőröndnek  keze  nő,  meg  lába, 
S  ember  képében  lép  a  lomos  szobába; 
Levelét  rejtélyes  arczczal  pótolja  ki: 
Bujdosó,. . .  száműzött . . ,  egy  hires  valaki . . . 

íme  a  segélyív . . .  hadd  lássam  ! . .  hra !  kdrem 
Méltassák  leülni  itt  a  bőrös  székem! 
Mert  mégse  tréfaság,  modor,   ábrázat,   hang, 
Mind  erős  bizonyság:  itt  nagy  férfi  lappang. 

S  megyénk  legjobbjai  segélték  emberem, 
A  nevet  s  kézirást  nagyon  jól  ösmerem! 
10,  50,  100  forint...  engedelmet  kérve: 
Húsz  pengőt  csúsztattam  én  is  a  kezébe. 

Bujdosó  nagy  férfi!  ha  még  megkaphatlak: 
Tudom,  hogy  melege  leend  a  hátadnak ! 
A  gaznép!  ez  minden  cselt,  utat  jól  tud,  lát: 
—  1,   5,   10-hez  maga  jegyzett  egy-egy  nullát! 

Ily  dolgokat  érünk,  most  különös  láz  van, 
A   sok  húzás  vonás,  „nyomul  csatárlánczban". 
Mintha  bizony  ugy  is,  —  hogy   veszne  a  magva 
(Kinek?  minek?  a  lap  itt  be  van  szakadva). 

Uszoda,  vivoda,  kóroda,  szálloda, 
Képezde,  zenede,  —  adj  ide,  adj  oda! 
Könyvtár,  képtár,  magtár,   annyi  tár  markot  tár: 
lm,   válassz,  ha  tudsz,  hogy  melyik  vízbe  halj  már! 

Az  épitő,   mint  az  Írásból  is  látni: 
Hajdan  leült  elébb  pénzét  megszámlálni; 
Ma  nem  vetegetik:  mi  mibe  kerülhet? 
Birja  még  szuszszal  a  jámbor  könyörület. 

Hottentotnak  orrát  fóka  elharapja. 

Müncheni  sörház  lesz  víznek  áldozatja. 

Meggyúl  a  kirnolín  szeles  ballerínán, 

—  S . . .  emberiség  mozdulj !  ez  gyors  segélyt  kíván ! 

És  panasznak  zsémbnek 
NÍHCsen  hossza,  végi; 
Szent-iványi  ének  . . . 
S  nem  is  írom  én  ki. 

Azt  se :  mit  tanácsolt 
A  futásnak  éje? 
Úta:  hová  s  hogy  volt? 
Maga  hadd  beszélje. 

Itt  vagyok,  a  hol  még  sohse  voltam,  Pesten; 
S  vele  máris  eltölt  mind  lelkem,  mind  testem  ; 
Ember  legyen  bárki,  hogy  meg  ne  csábúljon  . . . 
—  Gonosz  fátum  kisért  már  jövet  az  úton. 

Gyors-kocsin  utaztam;  ültünk  rajta  hárman: 
Én,  egy  pap,  meg  egy  nő :  szép,  hallgatag  s  gyászban; 
Ki  ö,  mi  ö  ?  hol  jár  ilyen  képpel  s  korral  ? 
Megtudtam,  szólván  az  ügyes  konduktorral. 

Árva  8  vagyontalan;   ....N.  hősnek   leánya. 
Segélyt  nem  fogad,  —  de  van  egy  briliántja  . . . 
Minek  mondjam  tovább?...  jaj  nekem  bolondnak  .. . 
Kit  réz-  s  üveggel  oly  gonoszul  befontak ! 

Későn  éi'kezénk  meg;  —  bérkocsit  kiálték  — 

—  Oh  csak  másnap  sült  ki  az  átkozott  játék!  — 
Soká  vitt,  sokat  kért  a  kocsis,  —  fizetem.... 
Hát  a  korcsma  ott  van  a  másik  szegleten ! 

Majd  szállást  fogadván  jó  távol  és  félre: 

Üdültem,  —  senki  és  senkit  nem  ösmérve; 

Nagy  város :  nagy  erdő ;  mi  egy  ember  s  egy  fa  ? 

—  Tegnapi  szép  remény  oh  mint  füstbe  megy  ma ! 

Elért,  elért  mitől  otthonról  futottam, 
Oh  én  eső  elől  csorgásba  jutottam! 
A  pénz-kiszórásban  itt  lehet  csak  részed, 
A  hol  a  koldulás  kitanult  művészet! 

Otthon  kértek  sírva,  kalap-véve,  rongyban, 
Itt  kémek  mosolygva,  keztyűsen,  bársonyban; 
Asztalnál  iv  kering  szorgosban,  mint  a  tál, 
Itt  adj !  amott  mindegy :  adtál  vagy  nem  adtál ! 

Tompa  M.  leguj.  költ.  10 

Tekintélyes  férfi  s  delnő  kerül  eléd: 
Bizony  megszaladnál,  ha  nem  szégyenlenéd ; 
Hanem  a  torturát  ki  kell  állnod*  végig, 

—  S  hej,  hamis  modoruk  van  ilyenkor  nékik! 

És  így  megy  mindenütt,  utczán  és  estélyen, 
Fördö-,  szinház- s  zöldben,  ember  ne  reméljen! 
lm,  ma,  asztaltársam,  kit  én  másnak  véltem  ! 
Félrehí;...  könyvet  írt...  és  fizettet  vélem! 

Ott  hagyva  a  rongyos  korcsmát  nagy  haragban: 
Magamat  a  Körbe  rögtön  beírattam; 
Elegáns  nép:  s  mindjárt  akadt  ösmerősöm, 
Időmet  itt  nóbel  mulatságban  töltöm! 

Örültem,  hogy  épen  nagy  vadászat  készül. 

Invitálva  levén  magam  is  vendégül; 

Mulatság  és  ingyen  ...  ah  már  fordul  sorsom  . . . 

—  S  más  nap.  künn  voltunk  a  sík  pusztán,  a  sporton. 

<jiyönyörü  reggel  volt,  —  a  tájék  megéledt,  — 
A  népesült  tanyán  víg  mozgás,  zaj  s  élet . . . 
Itt"  lovat  nyergeltek,  ott  ebet  czórkáztak 
Repesett  a  szive  sok  boldog  vadásznak. 

Magam  is  örülvén:  kiszalad  a  számon: 

Dicső,  dicső!  s  nekem,  ki  először  látom! 

ügy?   szólt  egyik  kutyász  s  végig  mért  mosolygva; 

—  Én  nem  láttam  semmi  roszat  e  dologba'. 

Kezdődött  és  folyt  a  nagyszerű  vadászat: 
Nyúl  ugrott  fel  s  erre  száz  eb  neki  lázadt ; 
Száz  eb  és  hatvan  ló,  lovas  ugyanannyi 
Kezdett  a  nyúl  után  szörnyűkép  rohanni..- 

Jól  forgott  a  füles;  egy  óra,  két  óra..! 
Sántúlt  ló  gazdája  felpattant  más  lóra ; 
Jobbra...  balra...  vissza...  tüskén,  bokron  s  árkon... 
Körülte . . .  utána  . . .  par  force . . .  minden  áron ! 

10* 

Ebgomoly  képződik . . .  megvan !  ah  ! . . .  lehetlen  l 
öröm  s  villanyos  fény  gyúlad  a  szemekben; 
Kéz  törik,  láb  törik,  ló-  s  embertag  marjúl, 
Eh,  szót  se  érdemel...   hanem  a  nyúl...  a    nyúl 

És  ott  feküdt  a  vad,  —  körülte  a  falka,  — 
Nyúl,  valóságos  nyúl . . . ! !  Meg  van  füle,  farka . . . 
S  a  mosolygós  ember  lemetszvén  a  farkat: 
Felém  indul  vele,  —  váljon  mit  akarhat...? 

Megsúgja  szomszédom  a  lovagló  sorban: 
Vegye  el  s  fizessen  tiz  forintot  gyorsan...! 
Nevetség  tárgya  lesz...  ne  nézzen  oly  görbén.. 
Elö  a  tízessel...  ez  itt  szokás,  —  törvény! 

Elveszem  az  izét,  s  mig  forgatom,  nézem : 
Az  a  kutya-ember  elteszi  a  pénzem .... 
Oh,  számomra  sehol  sincs  hát  menedékhely! 
Van  mindig  ki  húz,  nyír,  van  ki  koppaszt  és  fej ! 

Ugy  kell  neked  Jóczik  ! 
A  hátad  borsódzik 

Az  adakozásiul; 
íimberség  s  becsület, 
A  mit  kivan  tőled: 

Megvonod  galádul 
Rest  többet  fáradjon, 
Fukar  többet  adjon: 

Büntetés  ez  s  jól  van  ! 
Aztán  hol  járt,  mint  járt: 
Megolvassuk  mindjárt 

E  hires  naplóban: 


A  drága  fővárost  oda  hagytam  végre . . . 
Vasúton  voltam  már,  utam  Bécsnek  véve  : 
A  vaggonban  nyájas  tisztes  ur  ült  mellém, 
Beszélgettünk;  —  gyámok  vagy  bankár,  ugy  sejtem. 

Tárgy  volt:  szesz,  vas,  kőszén,  czukorgyúr  stb., 
Valamit  bolondul  találtam  kiköpni . . . 
S  hogy  ápropos:  láttam  a  mozdúlatárúl . . . 
És  kisült:  hogy  sensal  s  actiákat  árúi ! 

Nem  kell  tovább  vasút;  már  tornya  is  látszott: 
Mégis  alig  hittem,  hogy  elérjük  Váczot ; 
Hol,  —  mely  épen  indult  —  gőzhajóra  szálltam^ 
Izzadtan,  lihegve,  —  boszúsan  s  ziláltan. 

De  itt  is  azonn''^   kedvetlen  hírt  ha^iánk : 
Azt,  hogy  egy  gépfütöt  képen  csapott  a  láng; 
Szegény!...  s  egy  philanthrop  segélni  kivánja... 
Ég-  föld-  s  viznek  most  ez  divatos  járványa. 

Átkozott  hely  ez  is,  olyan  mint  a  másik ! 

Maradnom  kellett  a  közel  állomásig. 

Hol  a  partról  mondám :  sülyedj  el  miattam  ! 

S  pénzem,  kicsibe  múlt,  hogy  meg  nem  sirattam. 

Fuvarost  béreltem,  —  megadva  a  mit  kért,  — 
Napjára  tartással,  huszonöt  forintért,  — 
(Gaz  tolvaj !  ettől  se  válhattam  meg  szépen. 
Váltóban  alkudtunk,  s  követelt  uj  pénzben). 

Hová  megyünk  uram  ?  Hajts,  a  merre  tetszik ! 
Ott  hálunk  meg,  hová  elérhetünk  estig; 
S  kisvárosi  korcsma  kapujának  szárnya 
Nyilott  meg  előttünk,  hogy  az  éj  leszálla. 

FI   voltam  törődve  s  rögtön  lefeküdtem. 
De  pokoli  robaj  indult  meg  fölöttem ; 
Mi  az?  hát  tánczterem,  benne  pedig  bál  van: 
Legyen  szerencsénk  ott,  instáljuk  alássan! 

Felkelés  kegyetlen,  mulatság  Ízetlen... 
De  már  dühben  valék,   s  fizettem  . . .  fizettem ; 
Nagyon  megszerettek...  meghúztak...  megkaptak 
A  dongó-egyletbe,   s  casinói  tagnak. 

Z —  falvára  értünk  harmadik  nap  délre, 
S  oda  csakugyan  a  nyájas  sors  vezérle ; 
Régi  jó  barátom,  —  mint  a  múlt  időkben : 
Karját,  szívét  s  házát  nyitá  meg  előttem. 

Biztosan  vehetek  hát  már  lélekzetet.. . 
És  kiheverheti  lelkem,  mit  szenvedett ! 
Nincs  kérés,  zsarolás,  attól  megvédni  fog 
A  vendégszeretet  és  a  vendégi  jog. 

Maga  a  szívesség  a  kedves  házi  nő; 

Rend  s  jólét,  —  hát  szobám  csinja,  csendje  minő! 

Velem  minden  lélek  megosztja  örömit. 

Oh,  mintha  nem  is  most  volnék  először  itt! 

. . .  Egy  reggel  valamit  látok  a  pamlagon, 
Mintegy  oda  hullva  vagy  vetve  hanyagon; 
Nézem,  kiterítem  . . .   csinos  horgolt  paplan  . . . 
—  De  mért  lettem  rögtön  ilyen  nyughatatlan...? 

A  kandallón  közel  papir  hever,  —  hadd  lám: 
Szegény  nőrokoné  . . .  kijátsza . . .  nyolezvan  szám . 

Tovább  az  ablakban  toll  és  tintatartó 

Értem mily  cselfogás !  ez  mégis  lázasztó  ! 

Esküszöm  nem  írok . . . !  s  im  „benn  a  reggeli !" 
Hogy  tudjam  meg  most,    ha  valaki  kémleli : 
Hány  szám  van  általam  megrakva,  beírva? 
—  Két  szem  porzót  tettem  gyorsan  a  papírra. 

Hogy  ment  a  reggeli  ?  már  nem  emlékezem, 
Látásom  ködös  volt,  s  lüktetett  vakszemem; 
S  ködből,  zűrzavarból  kivált  e  határzat : 
Rögtön  menekülni,  elhagyni  e  házat. 

Az  ívet  megnézték:  a  porzó  nem  volt  ott,  — 
Mint  kötött  rab,  kit  a  véletlen  feloldott: 
Ki  és  el . . .  ott  hagyván  e  rövid  levelet : 
jGyorsan  távoznom  kell,  pajtás,  Isten  veled!' 

Ki  s  el...!  nem  az  utczán:  —  a  kerten  s  a  bércznek> 
De  zaj  költ  s  késztett  hogy  mégis  hátra  nézzek : 
S  ime  emelt  karok  s  kiáltás  megettem . . . 
Üldöztek . . .  futottam,  s  meg  is  menekedtem. 

Este  lön,  —  3  bár  végkép  ki  valék  merülve:  — 
Oh  !  mégsem  a  miatt  rogytam  le  a  fűre ; 
Végem,  meg  kell  halnom...!  s  szememet  bezárám  . . » 
Jaj,  a  vánkos  alatt  feledtem  a  tárczám . . . . ! 


Itt  végkép  megszakad 
A  Jóczik  naplója. 
Hova  lett  ?  nem  látták, 
Nincs  semmi  hang  róla. 
Tán  előkerül  még  .  .  . 
Azt  bajosan  hinném, 
Vagy  tán  eszére  tért : 
Csuda   volna  szintén. 

Naplóját  megkaptam, 
Ki  is  adtam  híven.' — 
S  most  kegyes  olvasó, 
Felkérlek  egy  íven: 
Hogy,  semmi  ne  legyen 
A  tréfából  hátra: 
Adj  néhány  forintot 
Jóczik  sírszobrára ! 

Az  esztendő  végén. 

Mint  habja  a   sebes  folyónak 

Sietve  zúg  alá, 
Es  nincs  erö,  mely  a  lezajlót 

Visszafordítaná: 
Nap  nap  után  elment,  betöltve 

A  megszabott  határt, 
S  mi  érezzük:  hogy  életünkből 

Egy  év  megint  lejárt. 


És  oh  mily  év  volt   ez!  hozott  ránk 
Bút,  gondot  és  sanyart . . . 

P' éjünkre  gyászt  tön  és   szemünkből 
Kínos   könyűt   facsart; 

Mély  csüggedésbe  ejte  gyakran 

S  hálót  vetBtt  elénk  . .  . 
Ah,  csuda  volt:  hogy  el  nem  estünk 

S  meg  nem  emészteténk] 


És  mely  nekünk  vajmi  kevés  jót 

De  sok  gonoszt  adott: 
Rideg  szóban  emlitsük-é,  a 

Lefolyt  órát,  napot? 
Az  évre  hangos,  terhes  átkot 

Kiáltva  szertelen : 
Emléke  is  legyen  szivünkből 

El-kitörölve ?  Nem! 


Kényeztet  a  jó  sors;  —  kevélylyé 
Tesz,  bűn-  s  bukásba  ránt; 

A  bajt,  nyomort  ösmérje  keblünk 
Gondos  kertész  gyanánt! 

Ennek  keze  gyomlál  ki  onnan 
Nagy-sok  mérges  gyomot:- 

Mely  annyi  szép  eróny-virágot 
Növésben  elnyomott. 


Az  Ur  bölcs,  jó,  ö  adja  nekünk 

Az  édest  keserűt; 
Amazt  fogadd  hálaadással 

Ezt  gyáván  ne  kerüld! 
ö  hordja  e  roppant  világnak 

örök  nagy  gondjait... 
Öröm-  s  búban,  élet-  s  halálban 

Kössön  hozzá  a  hit! 


Hangozzanak  fennen  szivedben 

Az  erkölcs  szavai, 
Légy,  a  magas  czélt  nézve,  ember, 

Keresztyén  s  hazafi! 

Áldozz'  hogy  a  szent  láng  ezer  szív 

Fagyát  olvassza  fel, 
Tudj  hatni,  tűrni  és  szeretni, 

Meghalni  is  ha  kell! 


így  semmi  nem  szülhet  szivedben 
Aggályt,  rémületet. 

Lábad :  oroszlányokra,  s  áspis- 
Kígyókra  vetheted! 

Jöhet  jó  s  rósz  óv;  —  bú,  baj  árja 
A  mely  feléd  rohan: 

Megállhatsz  minden  rázkodásban 
Nyugton  és  boldogan! 

Egy  könyv  olvasása  közben. 

(186-.) 

Midőn  ezt  a  könyvet  kitárod: 
Hívd  egybe  nőd,  fiad  s  leányod, 
Mind,  a  ki  Jelkeddel  rokon! 
Komoly  hangon  olvasva  nékik, 
—  Mig  által-érzik,  által-értik  — 
Mi  írva  áll  a  lapokon. 

Becses  könyv;  —  bár  szerezve  gyorsan: 
De  minden  szó-  s  mindannyi  sorban 
Hevít  a  tűz,  mely  benne  ég; 
Csak  egyszerű  ecset-vonások. 
De  hogy  megint  csudálva  lássnk 
A  bajnokok  képét:  —  elég. 

bokáig  állt  hüvelybe'  szablyánk, 

Holtnak  hittek,  midőn  csak  alvánk 

A  tespedő  idők  szerint; 

Mig  álmunk,  —  a  kürt-szóra  —  széledt. 

És  a  világ  az  árva  népet 

Mint  hőst  látá  s  félé  megint. 

Gyorsan  gyűlt  a  maroknyi  tábor. 
Az  ellenség  haladta  százszor,  — 
De  annak  népe  hazaű... 
És  a  fegyver  szörnyű  sebet  vág, 
Halált  hord  az,  ha  a  szabadság 
S  a  hon  szerelme  húzza  ki. 

S  mint  vérhollót  a  sólyom  vagdal: 
Vivák,  tépték  gyors  támadattal 
Az  ellent  a  bajnok  fiak; 
Harczolni  sebben,  éhen,  fázva, 
Győzni  s  halni  nevetve,  játszva: 
Oly  könnyű  volt  mindannyinak! 

l'ompa  M.  legoj.  költ.  1 1 

Teli   bajnokit  mig  küzködének: 
óvák,  rejtek  a  sziklabérczek, 
Tetszést  rivalgva  hangosan;  — 
Mieink  a  sik-térre  szálltak, 
Hol  mint  a  szélnek,  a  halálnak 
Egyenes  és  gyors  útja  van. 

Ez  volt  az  év  !  Csudáknak  éve  l 
Rege-hősek  láttattak  élve. 
Minőkről  álmodunk  csupán . . . 
A  történetben  a  mi  fényes, 
Szörnyű,  dicső,  nagy  s  ünnepélyes: 
Következett  egymásután. 

Mily  nép...  mily  harcz...  mily  hősi  szellem f 
Felkölt  a  Hun  s  itt  volt  a  Hellén, 
Láttuk   Zamánál  Scipiót; 
Thermopilae  és  Aquiléa 
Szemünk  láttára  védve,  víva; 
S  bősz  Amurád  megdöntve  volt! 

És  a  remény,  és  a  dicsőség 
A  hont  s  a  honban  el-betölték 
A  szíveket  s  a  levegőt . . . 
De  közbeszólt  a  sors  kajánul, 
S  a  ránk-omolt  észak  sulyátul, 
Mi  volt  megszűnt,  mi  állt  ledőlt. 

S  lőn  némaság,  —  lön  éj,  gonosz,   vak, 
Elestünk  mint  a  zsibbadott  tag, 
Szivünk  maradt  csak  melegen; 
Mig  elnémult  ajkunkon  a  szó : 
Fenn-volt,  mint  a  beteg-virasztó, 
A  vérző,  mély  honszerelem. 

Kurúzslót,  írt  kerülve  titkon : 
Tűrve  győztünk  fájdalmainkon; 
Használt,  mi  súlyos  volt  s  fanyar  . . . 
A  mély  sebét  nyaló  oroszlán, 
Azt  uj  meg  uj  vérzésbe  hozván, 
Nem  óhajt  gyógyulást  hamar... 

11* 


164 

S  élünk!   —   Ébren  vagyunk  mindnyájan^. 

Köszöntve  a  kétes  homályban 

]Már  feltetszett  szürkületet; 

Bár  e  nép  még  romokra  térdel : 

De  meglágyul,  kit  ajka  kérlel, 

Ki  Ur  idők,  ég  s  föld  felett. 

Bár  hős  árnyak  a  nagy  csatából,, 
Zord*  lelkek  a  mártír-halálból 
Lengnek  köztünk,  jái-nak  velünk : 
S  e  közelség,  ez  a  lehellet 
Éget,  fagyaszt,  —   már  mégis  enged 
Munkálnunk  és  reménylenünk. 

Midőn  ezt  a  könyvet  beteszed: 
Sóhajts,  de  szűnjék  csüggedésed  I 
Jelen  van  már  a  pillanat: 
Hogy  a  sors  urnájába  nyúlni 
Életre  vagy  halálra  húzni 
E  nemzetnek  lehet,  szabadi 

A  gólyához. 


Megenyhült  a  lég,  vidul  a  határ, 
S  te  újra  itt  vagy,  jó  gólya-madár  í 
Az  ócska  fészket  megigazgatod, 
Hogy  ott  kikölthesd  pelyhes  magzatod- 

Csak  vissza,  vissza!  meg  ne  csaljanak: 
Csalárd  napsugár  és  siró  patak; 
Csak  vissza,  vissza!  nincs  itt  kikelet, 
Az  élet  fagyva  van  s  megdermedett. 

Ne  járj  a  mezőn,  temető  van  ott; 
Ne  menj  a  tóba,  vértől  áradott; 
Toronytetőkön  nézvén  nyughelyet: 
Tüzes  üszőkbe  léphetsz,  ugy  lehet. 

Házamról  jobb  ha   elhurczolkodol, 
De  melyiken  tudsz  fészket  rakni,  liol 
Kétségbesést  ne  hallanál  alól 
S  nem  félhetnél  az  ég  villámitól? 

Csak  vissza,  vissza!   dél   szigetje   Viir, 
Te  boldogabb  vagy,  mint  mi,  jó  madár. 
Neked  két  hazát  adott  végzeted, 
Nekünk  csak  egy  —  volt!  az  is  elveszett! 

Repülj,   repülj !  és  délen   valahol 

A  bujdosókkal  ha  találkozol: 

Mondd  meg  nekik,  hogy  pusztulunk,  veszünk; 

Mini  oldott  kéve,  széthull  nemzetünk  . . . ! 

Sokra  sír,  sokra  vak  börtön  borul, 
Kik  élünk,  járunk  búsan,   szótlanul; 
Van  a  ki  felkél,  és  sirván,  megyén 
Uj   hont  keresni  túl  a  tengeren. 

A  menyasszony  meddőségért  eped. 
Szüle  nem  zokog  holt  magzat  felett, 
A  vén  lelke  örömmel  eltelik: 
Hogy  nem  kell  élni  már  sok  ideig. 

Beszéld  el,  ah...!  hogy...  gyalázat  reánk! 
Nem  elég,  hogy  mint  tölgy  kivágatánk  : 
A  kidűlt  fában  őrlő  szú  lakik . . . 
Honfira,  honfi  ki  vádoskodik. 

Testvért  testvér,  apát  fiu  elad... 
Mégis,  ne  szóljon  erről  ajakad, 
Nehogy,  ki  távol  sír  e  nemzeten: 
Megutálni  is  kénytelen  legyen! 

